text:
Tíðindasavn
Eykaaðalfundurin týsdagin tann 28. oktober 2008
Á ársaðalfundinum tann 16. august í ár, varð staðfest at neyðugt var við einum eykaaðalfundi seinni á árinum. Tískil hevur Listafelagið eykaaðalfund týsdagin tann 28. ...
Ársaðalfundarfrágreiðing formansins
Ársaðalfundur 16. august 2008 Aðalfundurin var innkallaður at vera í juni, men mátti útsetast. Hesin a var lýstur í bløðunum tann 25. juli. ...
Røðan hjá Kirsten Justesen
Først vil jeg gerne takke Kunstforeningen og formanden Malan Marnersdottir for invitationen til at være årets Kurator på Olaiudstillingen. – og jeg måtte jo sige ja ...
Útsetti ársaðalfundurin
Útsetti ársaðalfundurin verður leygardagin 16. august 2008 kl. 17 í Listasavninum í Havn. Skrá sambært viðtøkunum felagsins Nevndin ...
Ólavsøkuframsýningin 2008
Endamálið við Ólavsøkuframsýningini í ár er at vísa fram samtíðarlist, sum vísir frameftir. Framsýningin Skitsan er eitt visuelt ríkidømi, ...
Ársaðalfundurin 2008 útsettur
Lýst varð í miðlunum, at ársaðalfundurin hjá Listafelagnum skuldi vera á Listasavninum 21. juni, men orsakað av forfalli hjá nevndini er fundurin fyribils útsettur. ...
Ólavsøkuframsýningin 2008 er á veg!
Ólavsøkuframsýningin 2008 Ólavsøkuframsýningin í ár ber heitið Skitsan, og tað er danska listakvinnan Kirsten Justesen, sum skipar fyri framsýningini. Skitsan er ...
Síðan er í gerð
Listafelagið hevur í samstarvi við p/f Knassar arbeitt við at seta heimasíðuna www.listafelag.fo upp. Arbeiðið er um at koma undir land, og arbeitt verður í ...
Ársaðalfundur 29. mai 2013
Ársaðalfundur felagsins verður mikudagin 29. mai kl 17 í Listasavninum.Skrá sambart viðtøkum felagsins, sí listafelag. foNEVNDIN ...


c: text/html

text:
ÚRSLITIÐ AV LANDSSEYÐASÝNINGINI 2016 VERÐUR KUNNGJØRT 19.11.2016
Leygardagin 19.11.2016 kl. 16.00 verður alment tiktak á Búnaðarstovuni, har úrslitið av Landsseyðasýningini 2016 verður almannakunngjørt. Sýnsmenn hava verið um landið og sýnað seyðin, sum var meldaður til Landsseyðasýningina. Teir hava verið í Norðoyggjum, Eysturoy, Streymoy, Sandoy og Suðuroy.
Skráin fyri dagin verður hendan:
· Vælkomuheilsan og felagssangurin “Nú hvítna tindar fjøllum á”.
· Ari Johanneson vísir videoupptøkur av øllum teimum brundseyðum, sum hava verið meldaðir til landsseyðasýningina í ár.
· Rólvur Djurhuus hevur framløgu um seyðahaldið á Búnaðarstovuni seinastu árini.
· Kaffisteðgur.
· Pól Sundskarð hevur framløgu um heimasíðuverkætlan sína www.hiking.fo , ið kann gerast eitt hent samstarvsamboð hjá øllum teimum, ið varða av høgum, har ferðafólk hava sína gongd. Somuleiðis fer Pól at siga frá sínum ætlanum um framtíðina hjá heimasíðuni www.heimabeiti.fo, ið Pól hevur yvirtikið frá Kára Thorsteinsson í ár.
· Ari Johanneson vísir videoupptøkur av upp í 8 av teimum bestu brundseyðunum í hvørjum flokki.
· Úrslitini av Landsseyðasýningini 2016 verða kunngjørd. Rógvi Reinert, aðalstjóri í Fiskimálaráðnum, handar steypini til vinnararnar.
Tiltakið endar við, at Tjóðsangurin verður sungin.
Eftir sjálvt tiltakið eru fólk hjartaliga vælkomin at verða sitandi til eitt gott prát.« Aftur

robotstxt: allowed

filter: keep


text:
Klárgering í samb. við sýn
Tá ið akfar kemur til sýn, verður kannað at tað er í lógligum standi. Sýnið er tískil ikki ætlað sum eitt høvi til at fáa gjørt ein umvælingarlista fyri eitt akfar sum frammanundan hevur sjónlig brek.
Tvørturímóti vænta vit at eigarin/brúkarin gevur akfari sínum so mikið ans, at møgulig brek verða umvæld beinanvegin, soleiðis at akfarið altíð er í lógligum standi.
Tá ið akfar møtir til sýn, skal tað vera reingjørt soleiðis at allir lutir tess lættliga kunnu kannast.
Í samband við umsýn kann tað koma fyri at sveisingar, og annað ið er umvælt, eru fjaldar av rustviðgerð, so at ikki ber til at gera metingar av gjørdu umvælingunum. Úrslitið kann gerast at sýnsmaðurin krevur rustviðgerðina burturbeinda fyri at kunna sýnað akfarið. Tí er best at bíðað við rustviðgerðini til sýnið er avgreitt.


text:
Brennir tú fyri eldraøkinum og fyri at skapa góð og virðilig kor fyri húsfólk og aldrandi borgaran, so er tað tær, vit leita eftir til Heilsu- og umsorganartænastuna.
Strandarlon er ein samansett deild við 17 búplássum, 2 umlættingarplássum og 5 rehabiliteringplássum, Her starvast sjúkrarøktarfrøðingar, heilsurøktarar og heilsuhjálparar. Dentur verður lagdur á tætt tvørfakligt samstarv við fysio- og ergoterapeutar. Vit á Strandarlon stremba eftir høgari fakligheit, har vit arbeiða viðurkennandi og skapa ein gerandisdag, har búfólk, starvsfólk og avvarðandi trívast, mennast og hava tað gott.
TIL STRANDARLON VERÐUR SØKT EFTIR:
Sjúkrarøktarfrøðingi á starvsbrøki 0,8, frá 1. apríl 2018 ella eftir
avtalu. Arbeiðstíðin er í skiftandi vaktum og 3. hvørt vikuskifti.
FØRLEIKAKRØV
Prógv og autorisatión sum sjúkrarøktarfrøðingur
Áhuga at arbeiða við heilsustimbran, fyribyrgjan og endurvenjing
Góð evni at samskifta í skrift og talu
Hug at arbeiða og samstarva í eini tvøryrkisligari toymisskipan í
menning
KT-førleika á brúkarastigi
VIT BJÓÐA TÆR
Ein yrkisliga spennandi og mennandi gerandisdag
At menna tænasturnar í Heilsu- og umsorganartænastuni saman
við okkum
Eitt opið arbeiðspláss, góðar umstøður og fjølbroyttar avbjóðingar
Møguleika at seta tín dám á og framhaldandi at menna tænasturnar
hjá Heilsu- og umsorganartænastuni
SETANARVIÐURSKIFTI
Starvið sum sjúkrarøktarfrøðingur verður lønt sambært sáttmála við KAF / Fíggjarmálaráðið og Felagið Føroyskir Sjúkrarøktarfrøðingar.
MEIRA FÆST AT VITA
Meira fæst at vita um starvið við at venda sær til Vár í Gong, deildarleiðara á Strandarlon, telefon 224108, ella við telduposti til var@torshavn.fo
UMSÓKN
Umsókn saman við prógvum, góðkenning og upplýsingum um útbúgving og royndir verður at senda til torshavn@torshavn.fo. Viðmerkjast skal: „Sjúkrarøktarfrøðingur til Strandarlon“.
Umsóknarfreistin er 26. februar 2018 kl. 12:00


text:
Jobmatch 2008-2015
Jobmatch starvsstevnan er eitt afturvendandi tiltak, sum hevur verið bæði í 2008, 2010, 2011, 2012, 2013, 2014, 2015, 2016 og verður nú aftur í 2017.
Jobmatch 2016
Hesar fyritøkur, stovnar og kommunur luttóku á Jobmatch 2016:
Almannaverkið, ALS, Apoteksverkið, Articon, Atlantic Airways, Bakkafrost, Betri Pensjón, Eik, Elektron, Faroe Ship, Fiskaaling, Formula, Føroya Tele, Fróðskaparsetur Føroya, Fuglafjarðar kommuna, Gjaldstovan, Granskingarráðið, Hagstova Føroya, Havsbrún, Heilsufrøðiliga Starvsstovan, Hugskotið, Klaksvíkar kommuna, Klintra, Knassar, Landsfyrisitingin, Landssjúkrahúsið, Landsverk, Luna, MEST, Ocean Rainforest, Petur Larsen, Posta, Runavíkar kommuna, Sansir, Sendistovan, SEV, Sunda kommuna, Syntesa, TAKS, Tórshavnar kommuna, Tryggingarfelagið Føroyar, Tvøroyrar kommuna, Vinnuhúsið og Visit Norðoy.
Jobmatch 2015
Eins og tvey tey undanfarnu árini varð Jobmatch starvsstevnan hildin í Norðurlandahúsinum.
Bæði starvsøkjandi og fyritøkur vóru sera væl nøgd við tiltakið, sum varð hildið millum jóla og nýggjárs í fjør, har met nógvar fyritøkur, stovnar og kommunur luttóku. Eisini vóru nógv vitjandi inni á gólvinum hendan dagin.
Hesar fyritøkur, stovnar og kommunur luttóku á Jobmatch 2015:
Almannaverkið, ALS, Apoteksverkið, Articon, Bakkafrost, BankNordik, Betri Pensjón, Eik, Fiskaaling, Formula, Fróðskaparsetur Føroya, Føroya Tele, Gjaldstovan, Hagstova Føroya, Havsbrún, Heilsufrøðiliga Starvsstovan, Klaksvíkar Kommuna, Knassar, Knud E. Hansen, Landsfyrisitingin, Landssjúkrahúsið, Landsverk, LBF, MFS, Norðoyar Kunningarstova, Ocean Rainforest, Posta, Runavíkar kommuna, Sansir, Sendistovan, SEV, Skyn, SNA, Sunda kommuna, Syntesa, Tórshavnar kommuna, Trygd, Tryggingin, Vinnuhúsið Visit Faroe Islands.
Jobmatch 2014
Fyri áhaldandi at menna og vaksa um Jobmatch tiltakið flutti starvsstevnan í fjør niðan í Norðurlandahúsið. Hetta royndist stak væl, og hava fyrireikararnir tískil valt, at húsið eisini skal verða karmur um Jobmatch 2015, sum í ár verður týsdagin 29. Desember.
Hesar fyritøkur, stovnar og kommunur luttóku á Jobmatch 2014:
Almannaverkið, Arbeiðsloysisskipanin, Bakkafrost, Betri Pensjón, Eik Banki, Eysturkommuna, Fiskaaling, Formula, Fróðskaparsetrið, Føroya Tele, Gjaldstovan, Granskingarráðið, Havsbrún, Heilsufrøðiliga Starvsstovan, Hugskotið, KJ Hydralik, Klaksvíkar kommuna, Knassar, Landsfyrisitingin, Landssjúkrahúsið, Landsverk, NEMA, Ocean Rainforest, Posta, Runavíkar kommuna, Sansir, Sendistovan, Sunda kommuna, Syntesa, Tórshavnar kommuna, Tryggingarfelagið Føroyar, Vinnuhúsið, Visit Faroe Islands, Visit Tórshavn og Vodafone.
Jobmatch 2013
Eins og undanfarin ár varð Jobmatch starvsstevnan hildin niðri á Østrøm.
Bæði starvsøkjandi og fyritøkur vóru sera væl nøgd við tiltakið, sum varð hildið millum jóla og nýggjárs í fjør. Stýrisbólkurin fyri Jobmatch hevur viðgjørt eftirmetingarnar av stevnuni, sum var tann størsta í vavi higartil við 30% fleiri fyritøkum og stovnum og 40% fleiri vitjandi í mun til í árið fyri.
Hesar fyritøkur, stovnar og kommunur luttóku á Jobmatch 2013:
Almannaverkið, Atlantic Airways, Atlantic Petroleum, Bakkafrost, Betri Pensjón, Eik Banki, Elektron, Eysturkommuna, Fiskaaling, Formula, Fróðskaparsetrið, Føroya Tele, Granskingarráðið, Havsbrún, Heilsufrøðiliga Starvsstovan, Klaksvíkar kommuna, Knassar, Knud E. Hansen, Landsfyrisitingin, Landssjúkrahúsið, Landsverk, NEMA, Posta, Runavíkar kommuna, Sansir, Sendistovan, Skansi Offshore, Starv.fo, Taks, Tórshavnar kommuna, Tryggingarfelagið Føroyar, Umhvørvisstovan, og Visit Faroe Islands
Jobmatch 2012
Jobmatch 2012 fylgdi sama leisti sum árið undan, har tiltakið varð hildið í Østrøm.
Fyri at røkka enn fleiri av okkara vitanartilfeingi, sum lesa í og uttanfyri Føroyar varð Jobmatch 2011 starvsstevnan, sum nakað nýtt, hildin í Føroyum. Hetta fyri áhaldandi at viðlíkahalda sambandið við okkara ungu og fyri at fáa hesi til í størri mun at velja Føroyar til, tá tey skulu velja, hvar tey skulu búsetast og arbeiða. Hesin leistur varð endurtikin seinasta ár og nú aftur í 2013.
Tað føroyska samfelagið og vinnan hevur altíð tørv á dugnaligari arbeiðsmegi. Staðfestast kann, at hørð kapping er um hendan málbólk. Útlendskar fyritøkur seta seg javnan í samband við tey lesandi. Tí er umráðandi, at føroyski arbeiðsmarknaðurin við jøvnum millumbilum eisini bjóðar seg fram í hesi kapping.
Sum nakað nýtt á Jobmatch 2012 varð skipað fyri eini kvøldsetu, einum sonevndum”netverkstiltaki”, har røður, kjakfundur og tónleikur vóru á skránni.
Hesar fyritøkur og stovnar luttóku á Jobmatch 2012:
Almannaverkið, Articon, Atlantic Airways, Atlantic Petroleum, Bakkafrost, BankNordik, Elektron, Eystur kommuna, Ferðaráð Føroya, Fiskaaling, Formula, Fróðskaparsetrið, Granskingarráðið, Havsbrún, Landsfyrisitingin, Landssjúkrahúsið, Landsverk, NEMA, Sendistova, Skansi Offshore, Smyril Line, Syntesa, Starv.fo, Tórshavnar kommuna, Umhvørvisstovan.
Jobmatch 2011
Fyri at røkka enn fleiri av okkara vitanartilfeingi, sum lesa í og uttan fyri Føroyar varð Jobmatch 2011 starvsstevnan, sum nakað nýtt, hildin í Føroyum. Hetta fyri áhaldandi at viðlíkahalda sambandið við okkara ungu og fyri at fáa hesi til í størri mun at velja Føroyar til, tá tey skulu velja, hvar tey skulu búsetast og arbeiða.
Eftirmetingin av tiltakinum vísti, at tey vitjandi komu úr øllum heraðshornum – Danmark, Noreg, Ongland, Belgia, Spania, Frakland, Pólland, USA og Kina.
Tað føroyska samfelagið og vinnan hevur altíð tørv á dugnaligari arbeiðsmegi. Staðfestast kann, at hørð kapping er um hendan málbólk. Útlendskar fyritøkur seta seg javnan í samband við tey lesandi. Tí er umráðandi, at føroyski arbeiðsmarknaðurin við jøvnum millumbilum eisini bjóðar seg fram í hesi kapping.
Hesar fyritøkur og stovnar luttóku á Jobmatch 2011:
Articon, Atlantic Airways, Atlantic Petroleum, Bakkafrost, Elektron, Fiskaaling, Føroya Tele, Kunningarstovan í Tórshavn, LBF, Landsfyrisitingin, Landssjúkrahúsið, Landsverk, NEMA, Nærverk/Almannastovan, Sendistovan, Setrið, Simprentis, Starv.fo, Tórshavnar kommuna, Umhvørvisstovan og Vodafone.
Jobmatch 2010
Endamálið við Jobmatch er at skapa og viðlíkahalda samband millum føroyskar fyritøkur og stovnar, lesandi og útbúnar útisetar. Hetta verður gjørt fyri at tryggja framhaldandi vøkstur og menning av tí føroyska samfelagnum.
Fyri áhaldandi at viðlíkahalda sambandið við útisetar og fyri at fáa føroyska útisetan til í størri mun at velja Føroyar, tá hesi skulu velja, hvar tey skulu búsetast og arbeiða, bleiv tiltakið endurtikið á heysti 2010. Tiltakið var tillaga tí búskaparstøðu føroyska samfelagið var í, og var starvsstevnan tí eisini minni í vavi enn í 2008, og luttøkan somuleiðis. Men tiltakið fekk góð umælir.
Hesar fyritøkur og stovnar luttóku á Jobmatch 2010:
Atlantic Airways, Atlantic Petroleum, BankNordik, Bitland, Elektron, Desicion3, Fiskaaling, Formula, Havsbrún, Landsbanki Føroya, Landsfyrisitingin, NEMA, NOTA, Sansir, Simprentis, Starv.fo, Tórshavnar kommuna og Vodafone.
Jobmatch 2008
Í september 2008 fór tann fyrsta Jobmatch starvstevnan av bakkastokki í Keypmannahavn. Yvir 20 ymiskar føroyskar fyritøkur og stovnar luttóku. Nógvir útisetar høvdu leita sær út á Norðurbryggjuna til eitt sokallað JobPrát, har tey fingu høvið til at bjóða seg fram umframt at hoyra, hvat hesar fyritøkur og stovnar høvdu at bjóða.
Jobmatch 2008 var eitt væleydnað tiltak. Hetta vísti eftirmetingin, sum bleiv gjørd í samband við Jobmatch 2008. Hendan vísti, at stórt nøgdsemi var við Jobmatch tiltakið, og fólk hildu seg fáa nógv burturúr. Yvir 90% av teim vitjandi og luttakandi fyritøkum og stovnum hildu, at tiltakið var væl fyriskipað. Heli 19% av teim spurdu fingu ítøkiligt starvstilboð, umframt at fleiri setanir spurdist burturúr tiltakinum. Afturat hesum bleiv samband knýtt millum útisetan og tær føroysku fyritøkurnar og stovnarnar.
Hesar fyritøkur og stovnar luttóku á Jobmatch 2008
Almannastovan, Atlantic Airways, Bitland, Bitland Consulting Group, Elektron, Fiskaaling, Formula, Føroya Banki, Granskingarráðið, Heilsuverkið, Kleking, LBF, Landsbanki Føroya, Landsverk, Miðfyrisitingin, Nema, Nærverk, SamVit, Sansir, Starv.fo og Tórshavnar Kommuna.


text:
Jobmatch
Fyri tey, sum søkja starv í Føroyum
Endamálið við Jobmatch er at gera tað lættari hjá útisetum, lesandi og fólki, sum søkja starv í Føroyum, umframt føroyskum fyritøkum og stovnum at koma í samband við hvønn annan.
Á stevnuni fáa útisetar, lesandi og starvssøkjandi annars sostatt eitt yvirlit yvir teir møguleikar, tað føroyska vinnulívið og arbeiðsmarknaðurin sum heild hava at bjóða.
Hetta førir væntandi við sær, at okkara vitanartilfeingi heldur tað vera áhugavert at virka og búgva í Føroyum, og hervið at vera við til at skapa framhaldandi vøkstur og menning í føroyska samfelagnum.
Ætlanin er, at hetta millum annað skal gerast við at ‘matcha’ tann tørv, ið fyritøkurnar og stovnar hava, við tann førleika útisetarnir, lesandi og starvssøkjandi hava.
Hugskotið er tískil at skipa fyri eini starvstevnu, har ið føroyskar fyritøkur og stovnar hava møguleika at marknaðarføra seg yvirfyri teimum, sum ynskja at fáa starv í Føroyum.
Tað eru Tórshavnar kommuna, Vinnuhúsið, Altjóða Skrivstovan á Setrinum og MFS sum fyriskipa Jobmatch.


text:
Sel tína ogn
Sel tína ogn gjøgnum Meklarin
Vit ráðgeva og vegleiða í sambandi við sølu av fastogn, og hjálpa til at virðismeta ognina. Tá heitt verður á okkum hjálpa vit fegin, og tað kostar einki at tosa við okkum. Tað er eisini ókeypis at hava lýsing um sølu av fastogn á heimasíðuni hjá Meklarnum.
Tit eru vælkomin at seta tykkum í samband við okkum, telefon 239690, ella teldupostur meklarin@meklarin.fo. Meklarin er ein óheft MEKLARAFYRITØKA, og hevur eisini skrásett navnið MEKLARAFYRITØKAN sum hjánavn.
Fyll út niðanfyri, og vit venda aftur sum skjótast


text:
Nú skal bíðilistin til MR-skannaran á Landssjúkrahúsinum burtur
Eg havi lagt fyri Løgtingið eitt uppskot um eykajáttanarløgtingslóg, har viðgerast skal ein eykajáttan uppá 1,6 mió. kr. fyri 2018 til Landssjúkrahúsið. Eykajáttanin skal tryggja fulla nýtslu av MR-skannaranum á Landssjúkrahúsinum
Orsøkin til, at biðið verður um hesa eykajáttan, er, at Landssjúkrahúsinum vantar pening til at kunna brúka MR-skannaran fult út.
Meira nýtsla av skannaranum vil stytta um bíðilistarnar fyri allar føroyingar, sum hava tørv á skjótari sjúkraviðgerð.
Sambært upplýsingum frá heilsumálaráðnum og landsstýriskvinnuni, Sirið Stenberg, greitt frá í svarskrivi, dagfest 22. januar 2018, verður MR-skannarin brúktur so nógv, sum starvsfólkaorka er til.
Víðari verður upplýst, at um skannarin skal nýtast meira enn nú, er neyðugt at knýta fleiri starvsfólk at MR-skannaranum. Hetta kann gerast antin við at økja játtanina til sjúkrahúsverkið, ella við at umraðfesta virksemið í sjúkrahúsverkinum, soleiðis at meira orka verður brúkt til MR-skanning, meðan minni orka verður brúkt til okkurt annað.
CT-skannarin verður brúktur hvønn gerandisdag, og eingin bíðitíð er til CT-skanning.
Um MR-skannarin skal nýtast hvønn gerandisdag, so er, leysliga mett, tørvur á tveimum radiograf-ársverkum afturat, svarandi til eina økta lønarútreiðslu upp á umleið 1 mió. krónur, árliga.
Við fleiri kanningum økist eisini útreiðslan til myndagreining (myndagreiningar verða vanliga keyptar frá serfrøðingum uttanlands). Landssjúkrahúsið metir, at eykakostnaðurin fyri myndagreiningar, um MR-skannarin arbeiðir 5 dagar um vikuna, fer at liggja um 600 tús. krónur, árliga.
Tá hart trýst er á útreiðslunum til sjúkraviðgerðir á Landssjúkrahúsinum, fer undirritaði at mæla til at veita eina eykajáttan til Landssjúkrahúsið fyri 2018. Løgtingið eigur at tryggja sær, at játtanin komandi árini er á einum slíkum støði, at allir skannarar verða fult út brúktir, patientunum til gagns.
Kaj Leo Holm Johannesen
løgtingsmaður fyri Sambandsflokkin
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Hvat er hetta fyri nakað?
Tað minnir um einaræði og ein ræðandi »mig alene vide«-hugburð, tá borgarstjórin og varaborgarstjórin av sínum eintingum skúgva til viks býráðsmál, uttan at tey hava fingið ta neyðugu viðgerðina í býráðnum áðrenn
Um vikuskiftið bórust tey tíðindi, at Annika Olsen, borgarstjóri, og Gunvør Balle, varaborgarstjóri, mikudagin 7. februar høvdu fund við Havnar Svimjifelag og Svimjisamband Føroya, har tær boðaðu frá, at samtykta ætlanin um langhyl í Havn skuldi útsetast.
Álvaratos, hvar er virðingin fyri Tórshavnar býráð, sum bæði í undanfarna skeiði og hesum hevur samtykt, at langhylur skal gerast? Og ikki bara tað, tí øll neyðug stig á leiðini fram ímóti einum langhyli eru tikin av býráðnum, sum higartil hevur arbeitt í fullum álvara við málinum.
Tórshavnar býráð setti 4,5 milliónir krónur av til prosjekteringina í 2017, og hesir pengar eru altso tøkir og skulu bara flytast yvir á 2018, so ber til at fara í gongd sum ætlað.
Nei, siga borgarstjórin og varaborgarstjórin, ið hava sett seg oman fyri býráðið í hesum og fleiri øðrum málum. Nú skal ikki vera pláss fyri meira virksemi í Tórshavnar kommunu, tí tað ber ikki til at vaksa íløgukarmarnar hjá kommununi fyri 2018 og 2019.
Jamen, nær hevur Tórshavnar býráð samtykt tað?
Ábyrgdarleys stýring
Tað einasta, núverandi býráð hevur samtykt í hesum máli, er at arbeiða víðari við tí, tí tað er komið so langt áleiðis og er so væl gjøgnumarbeitt, at tað bara snýr seg um at fullføra tað, sum hetta og undanfarna býráð hava samtykt.
Hvat ólukkan skal Tórshavnar býráð samtykkja mál til, tá Annika Olsen og Gunvør Balle halda seg hava rætt til at yvirtrumfa viljan hjá sjálvum býráðnum?
Nei, tað minnir um einaræði og ein ræðandi »mig alene vide«-hugburð, tá borgarstjórin og varaborgarstjórin av sínum eintingum skúgva til viks býráðsmál, uttan at tey hava fingið ta neyðugu viðgerðina í býráðnum áðrenn.
Tað er heilt ótrúligt, at núverandi býráðsmeiriluti ikki dugir at síggja, at tað er bráðneyðugt, at vit fáa ein langhyl, tí verandi svimjihøll er ov trong og lítil, so her er harðliga brúk fyri at betra og økja um umstøðurnar hjá svimjingini. At skjóta hesa góðu og samtyktu ætlan fleiri ár fram í tíðina, er tí einki annað enn beinleiðis ábyrgdarleys stýring.
Sum nú er, kann Havnin bara spegla sær í vágbingum og klaksvíkingum, ið megna at avgreiða sovorðin mál uttan allar hugsandi umberingar – hvør longur úti enn onnur. Vit hava eitt so gott og mennandi prosjekt, men tað verður nú bara sópað av borðinum.
Eina geil um árið?
Hetta er eitt syndarligt skil, má eg siga, ið valdar í Tórshavnar kommunu, tí hóast 70 milliónir krónur meira komu inn í skatti í 2017, enn mett var frammanundan, er signalið frá teimum báðum í ovastu leiðsluni á Vaglinum, at einki ber til.
Eg spyrji bara, hvar fara allir hesir pengarnir, tá teir ikki síggjast aftur nakrastaðni? 70 milliónir krónur eru ikki smápengar, men ein upphædd, ið eigur at lata upp fyri møguleikum, heldur enn at stongja alt niður, sum mannagongdin er nú.
Meirilutin í býráðnum koyrir avstað við uttanumtosi og tekniskum práti, eingin skilir nakað av, og har eru hvørki ætlanir ella loysnir. Tað einasta, tey duga, er at skúma róman og sóla sær í tí, sum er bygt beinleiðis á avrikini hjá undanfarna býráð, tí sjálv hava tey einki sett í gongd, men hava bara togað í hondbremsuna!
Er ætlanin kanska at arbeiða upp á sama máta sum við golfbreytini, har trý hol skulu gerast um árið, so tað nú verður til eina geil í langhylinum um árið? Nei, eg spyrji bara!
Í øllum førum er tað skjótt eitt mál fyri kommunala eftirlitið, um Annika Olsen og Gunvør Balle blíva við at seta fótonglar fyri allar góðar ætlanir í kommununi – og tað enntá uttan at hava nakra viðgerð í býráðnum aftan fyri seg!
Heðin Mortensen
býráðslimur
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Danski brúkaraumboðsmaðurin setur í nýggjari vegleiðing krøv til, hvussu fyritøkur nýta boðskapir um umhvørvi, veðurlag, burðardygd, framleiðsluviðurskifti osfr. Tað skal vera grein í boðskapunum, so brúkararnir ikki verða snýttir.
Endamálið við vegleiðingini er at fáa greiðar reglur fyri, nær ein fyritøka kann selja sína vøru sum t.d. meiri umhvørvisvinarliga, so brúkarunum verður tryggjað ein viðkomandi og trúlig kunning um, hvussu vøran ávirkar umhvørvið. Vegleiðingin skal eisini vera við til at tryggja veruliga og loyala kapping til fyrimuns fyri tær mongu fyritøkurnar, sum kunnu standa inni fyri teirra boðskapi.
Danski brúkaraumboðsmaðurin, Henrik Øe, sigur, at í síðsta enda er endamálið at sleppa undan villleiðing av brúkarunum. Greiðir og reellir boðskapir skulu koma umhvørvistilvitaðum brúkarum til góðar.
Vegleiðingin er gjørd í saman við m.a. umboðum fyri danskar vinnulívsfelagskapir, og leiðandi ráðgevi hjá DI, Ulla Lyk-Jensen, staðfestir, at tað er positivt við eini vegleiðing á økinum. Tað gevur greiðu um galdandi reglur til fyrimuns fyri fyritøkurnar og styrkir javnbjóðis kappingina.
Kelda: DI Opinion og www.forbrugerombudsmanden.dk


text:
9. umfar á skránni
Leygardagin er seinasti dysturin í fyrsta triðinginum av landskappingini í 1. Deild hjá monnum á skránni, har ÍF vitjar á Toftum. Dysturin skuldi eftir ætlan verið leiktur í Fuglafirði, men av tí at tað er Bátafestivalur á Toftum leygardagin, hava B68 og ÍF valt at skifta heimavøll.
B68 og ÍF hava tað í ár til felags, at bæði liðini stríðast fyri uppflyting til Betrideildina, har B68 er nr. 2 við 18 stigum, meðan ÍF á triðjaplássinum hevur 17 stig. Um hendan støðan heldur sær til kappingin er liðug, flyta bæði B68 og ÍF upp, men sum vit sóu tað við B68 í fjør, kann alt henda. Beint í hølunum á B68 og ÍF liggur NSÍ, og teir kunnu saktans arga nógv í ár, líka sum tað er við KÍ, sum liggur 4 stig fremst í 1. Deild.
Dysturin verður bríkslaður í gongd kl. 15, og vónandi møta B68 fjepparar fjølmentir upp at heppa á teir Reyðu.
Koyr á B68


text:
Roknskaparlógin
Á hvørjum ári áðrenn juni mánaði er farin afturum, leggur landsstýrið fyri Løgtingið tann samlaða landsroknskapin fyri undanfarna fíggjarár. Landsroknskapurin skal í uppsetingini fylgja fíggjar- og eykajáttannarlógum fyri árið, sum talan er um, og skal fevna um allar inntøkur og útreiðslur landsins fyri farna fíggjarár. Somuleiðis ogn og skuld landsins og broytingunum hesum viðvíkjandi í árinum.
Roknskaparlógin kann lesast her.
Sí roknskaparskipan og kontuskipan landsins undir Gjaldstovuni her.


text:
Orð: Fanny Crosby
Lag: William J. Kirkpatrick, Jens Guttesen
Týtt: Jákup Olsen
1. Á teim ljósu strondum, hvar
øll tey frelstu møtast, har
eingin stormur ýla fær –
møt mær har!
Har sum myrkrið svinnur brátt,
har í dag er vend øll nátt,
har sum alt er ljóst og gott –
møt mær har!
Niðurlag:
Møt mær har, møt mær har,
har sum lívsins træ man blóma, møt mær har!
Har sum stormar tagna brátt,
har sum aldri verður nátt,
har tey frelstu savnast brátt –
møt mær har!
2. Besta vón ei her er føst,
sorgin nívir mangt eitt bróst,
men í Himli alt er ljóst –
møt mær har!
Har sum uppfylt er hvør vón,
har sum trúgv er vend í sjón,
myrka nátt er broytt í nón –
møt mær har!
3. Har tey frelstu syngja hátt
til hin søta hørpuslátt,
har í ævir alt er gott –
møt mær har!
Har ei skilnarsótt er meir,
har ei sorgir eru fleir,
har sum aldri nakar doyr –
møt mær har!


text:
Orð: Philip Doddridge
Lag 1: Edward Francis Rimbault
Lag 2: Ron Jones
Týtt: Victor Danielsen
Upprunaheiti: O happy day that fixed my choice
1. Áh, sæla stund, tá sálin mín
fekk síggja, Jesus, kærleik tín!
Væl má mítt hjarta syngja hátt
um teg, mín Harri, dag og nátt!
Niðurlag: (Áh,) sæla stund, (áh,) sæla stund,
tá Jesus doyði fyri meg!
Hann pláss mítt tók í deyðanum,
hann pláss mítt tók í dóminum; (halleluja!)
sæla stund, (áh,) sæla stund,
tá Jesus doyði fyri meg!
2. Gjørt er hitt mikla kærleiksverk
og slitin deyðans leinkja sterk;
tað gjørdi Gud til Faðir mín,
hann dró meg sjálvur nær til sín.
3. Her troytta hjartað friðin fann,
her sálin særda hvíla kann;
frá honum einki skilir meg,
sum meg til deyðan elskaði.
4. Eg syngi, Harri, nú um teg
tann song, tú sjálvur lærdi meg,
til eg við frelstum uttan tal
hin nýggja songin syngja skal!


text:
[This text is not available in English]
Sunnudagin 23. apríl
verður túrur við Gongufelagnum av Skarvanesi suður á Dalsnípu. Hetta er ein langur túrur, men er rímiliga lættur at ganga.
Teistin
siglur av Gomlurætt kl. 9:45. Bygdaleiðir, leið 101, fer av Farstøðini kl.
9:20.
Kostnaður
fyri túrin er 150 kr. Bussur Tórshavn   Gamlarætt er ikki við í prísinum.
Minnist
til at hava heit og góð gonguklæðir og ein góðan matpakka við.
Tilmelding fer fram
á kunningarstovuni, teldupost torsinfo@torshavn.fo
ella á telefon nummar +298 302425, áðrenn klokkan 13:00 leygardagin.
GG! Túrurin er bert fyri limir


text:
Orð: Frederik Barfod
Lag: Vísulag (Thi nu stander strid)
Týttt úr donskum: Símun av Skarði
1. Og tað var Magnus Heinason,
eitt reystmenni hann var,
um bylgjan breyt um stevni hátt,
hann skjøldin sín væl bar.
Og nú siglir hann, Magnus,
yvir havið!
2. Og tað var Magnus Heinason,
eitt reystmenni at sjá;
í føroyskum búna djarvur var
sum kempa í brynju blá.
3. Og tað var Magnus Heinason
við blíðum eygnabrá;
men møttu honum ránsmenn frekir,
var hann grimur at sjá.
4. Og gekk hann fram á skipabunka,
eldur úr svøri reyk;
tá høgdi hann á ránsmans háls,
so høvur av herðum feyk.
5. Og minnist á Magnus Heinason
so víða um Føroya sker;
hvør tindur og hvørt andnes bratt
hans minnisvarði er.
6. Í hjørtum livir minnið um hann,
enn gongur um hann orð,
og áðrenn hann í Føroyum doyr,
munnu klettar fara í sor! –
7. – Men hygg har oman á Gamlatorg!
Har er óført fólk,
alt tysur um ein høggustabba
saman í ein bólk.
8. Har eru menn og konur við
og børn av kulda bleik; –
hví hyggja øll at reyða stabba
sum á sorgarleik?
9. – Og tað var Magnus Heinason,
sín bana har hann neyt;
tann edilingur misti lív,
so blóð á stabba fleyt.
10. Hann var ov stórur, var ov høgur
fyri miðalmenn!
Tí vípan hatar kongaørn,
sum fyrr hon ger tað enn.
11. Og høvur hans á reyða stabba
høgdu níðingar av;
teir hugsaðu, grøvin skuldi verða
kempuni gloymskunnar hav.
12. Og eikin følnar, maður doyr,
men aldri doyr minni mans;
og Magnus Heinason livir enn
og avreksverkini hans.
13. Og hygg um Føroyar víða hvar,
á sund og bygdarlag,
og hvar er so tað ránsmanslið,
sum rændi góðs og fæ?
14. Og hygg um Føroyar víða hvar,
har líðin stendur breið;
hvar finnur tú kvinnu ella mann,
sum minnist á Magnus ei?
Og nú siglir hann, Magnus,
yvir havið!


text:
Til Nýggjárskonsertina hevur tónleikanevndin valt eina spennandi og fjølbroytta skrá, sum m.a. umfatar Tango hjá Magnus Johannesen, sum vann virðisløn fyri lagið, kenda Champagnu galoppin og eina útgávu av Flóvin Bænadiktsson hjá Atla Petersen og mang annað.
Tað sum altíð er við til at gera Nýggjárkonsertina til eina serliga inniliga og hugtakandi uppliving, er tá ið Kór Føroya Symfoniorkesturs trýnur fram á pallin og syngur saman við orkesstrinum. Soleiðis verður eisini hesuferð. Kórið syngur m.a. kend øg Frans Lehar.
Ongin Nýggjárkonsert uttan ein góðan solist. Hesuferð hava vit aftur verið heppin og fingið eina av stóru sopranunum til Føroyar. Henda unga Íslendska sopranin eitur Disella og kemur av Operapallinum Metropolitan í New York at syngja fyri fyri okkum.


text:
Orð: Jane Crewdson
Lag 1: Jógvan við Keldu
Lag 2: Ira David Sankey
Lag 3: F.L. Benjamin
Týtt: Victor Danielsen
Upprunaheiti: A little while
1. Gev mær tann frið, ið stilt sum flóðin stígur,
ger lívsins oyðimørk til urtagarð,
ta trúgv, ið stendur, tá ið broytast tíðir,
og alt sum leyv um heystið skakað varð!
2. Til einkis royndi eg mítt bróst at fylla
við gleði hesum turra landi í;
men har skal Jesus ævigt tostan stilla,
har flýtur lívsins kelda klár og blíð.
3. Eitt skeið so stutt er sett mær her at renna,
við gráti bera sáðið fyri hann;
men sorg og harm skal sál mín ikki kenna,
tann dag eg beri grøðina, eg vann.
4. So stutta stund mítt lívsljós enn skal lýsa –
Gud, lat tað lýsa fyri teg ta stund!
Og unn mær besta vitnisburðin vísa,
tann dag tú stevnir mær við teg á fund!


text:
Nokk er nokk - Almennur fundur í Løkshøll mánakvøldið 26. mars 2018 kl. 20:00
Almennur fundur verður í kantinuni í Løkshøll mánakvøldið 26. mars 2018 kl. 20.00.
Símun Hammer frá Eysturoyar Vinnulívsfelag og Jørgen Niclasen, formaður Fólkafloksins, leggja fram.
Sitandi samgonga hevur lagt eitt ótal av gjøldum á vinnuna. Millum gjøldini, sum samgongan hevur lagt á vinnuna, eru bensin- og dieselavgjaldið á akfør, avgjaldið á smyrjiolju, vektgjaldið á akfør hækkar, heilsutrygdargjaldið, tinglýsingaravgjaldið, umhvørvisavgjald og kringvarpsgjald.
Eisini er álagt vinnuni hægri gjald til Barsilsskipanina og hægri gjald til Samhaldsfasta.
Ætlanin nú er at hækka gjaldið til Samhaldsfasta einaferð enn. Talan er um fleiri hundrað milliónir krónur hvørt ár.
Harumframt eru fleiri hundrað milliónir í gjøldum lagdar á fiski- og alivinnuna.
Hetta er ein vinnufíggindaligur politikkur, sum kemur at kosta vælferð í framtíðini.
Í grannalondunum er gongdin hin øvugta. Skattur og avgjøld á vinnulívið verða lækkað ella strikað, fyri at gera umstøðurnar hjá vinnufyritøkum og íverksetarum betri og meira lokkandi.
Eysturoyar Fólkafloksfelag


text:
Jan Müller
05.05.2018 - 19:06
Altjóða oljumiðlar gera nógv burtur úr oljufelagnum Faroe Petroleum í hesum døgum. Tað hendir eftir, at leiðslan í felagnum hevur tikið upp samband við íløgubankan Rotschild til tess at verja felagið at verða keypt upp av norska oljufelagnum DNO.
Norska felagið keypti herfyri umleið 28,71% av felagnum og gitingar vóru frammi um, at felagið hevði í kvittanum at keypa upp alt felagið. Men í slíkum føri sigur bretsk lóg, at tað skal ganga eitt hálvt ár, áðrenn felagið kann leggja boð inn uppá yvirtøku av felagnum. Norska felagið hevur tó sagt frá, at tað hevur onga ætlan um at bjóða uppá alt felagið. Kortini eru gitingarnar um eina yvirtøku farnar at ganga, nú stjórin í felagnum, Graham Stewart, sambært samrøðu við Reuters, hevur staðfest, at felagið heldur fram við at brúka íløgubankan Rothschild sum ein verjuráðgevi, ”defence adviser”, sum tikið verður til. Hetta skriva miðlarnir Herald og Times í dag. Tað sama hendi, tá oljufelagið Dana keypti upp 27,5% av felagnum tíðliga í hesi øldini og seinni seldi til almenna suðurkoreanska oljufelagið.
DNO, sum hevur víst Faroe Petroleum so stórum áhuga, hevur í mong ár arbeitt í kurdiska partinum av Iraq. Nú hevur tað so aftur vent sær móti Norðsjónum og heldur eftir øllum at døma, at Faroe Petroleum er ein góð íløga, nú felagið hevur verið so virkið og gjørt fleiri fund. Í fyrsta lagi keypti DNO 15,37% av partabrøvum hjá ísrealska oljufelagnum Delek. Seinni keypti tað enn 10%, so tað nærkast 30%, ið er kravið skal eitt felag taka yvir eitt annað felag.
Sambart Herald og Times so vildi DNO ikki gera viðmerkingar til málið, tá miðlar royndu at fáa samband við felagið í gjár.
Partabrævið í Faroe Petroleum hevur seinnu árini verið á einum lágum støði, tó at tað nú eru hækkað munandi.


text:
Brúdleyp – Brynhild og Eli
Leygardagin skulu vit taka brúðarmyndir fyri Brynhild og Eli.
Her eru eini boð frá brúðarparinum:
Leygardagin 05. januar 2008 giftast Brynhild Henriksen og Eli Viðbjørg.
Vígslan verður í Býráðshúsinum í Klaksvík kl. 11.00.
Opið hús verður í Børkugøtu 35 frá kl 19.00.
Øll eru vælkomin.
Gott nýggjár
Vit ynskja okkara kæru lesarum eitt GOTT NÝGGJÁR við tveimum feitum myndum av okkum báðum.
1.
2.
3 ára brúdleypsdag
Í dag 31.12-2007 hava vit bæði 3 ára brúdleypsdag. Hesi trý árini hava verið sera góð og spennandi. Nord.fo tóku myndir tann dagin og tað eydnaðist væl. Her eru trýggjar myndir, ið tey tóku av okkum, tá ið vit giftust 🙂
1.
2.
3.
Jólamyndir av Ann Elisu
Vit hava tikið nakrar jólamyndir undan jólunum og her eru nakrar av myndunum, ið vit tóku av Ann Elisu. Um tit ynskja at síggja fleiri av myndunum, ið vit tóku av Ann Elisu, so kunnu tit fara inn á heimasíðu okkara, inn undir proofing og skriva “hansen” sum `password´ og so koma allar myndirnar fram.1.2.3.4.5. 6.7.
Gleðilig jól
Vit ynskja tykkum øllum eini gleðilig jól.
-Gvøðny og Janus
Myndir av Duritu
Fríggjadagin tóku vit nakrar myndir av Duritu og tað gekk sera væl. Her er ein teirra, og restin kemur fyrst í januar.
1.
Jólamyndir
Nú hava vit so tikið nakrar jólamyndir. Tað hevur verið spennandi og enn eru nøkur eftir at taka av.
Tit eru sjálvsagt vælkomin at skriva viðmerkingar til myndirnar. Nakrar koma afturat seinni.
Hava tit spurningar í samband við jólamyndir ella myndir at geva í jólagávu so eru tit vælkomin at ringja tlf. 268412.
1.
2.
3.
4.
5.
6.
Gávukort
Nú er eisini møguligt at keypa gávukort frá Garfild.fo. Kortini kunnu fáast í 500, 1.000, 1.500 og 2.000 kr. Um tú vilt gleða onkran við einari fantastiskari gávu so er at senda okkum ein t-post á: garfild@mac.com og viðmerkja fult navn, adressu, telefonnummar og hvønn tú ætlar at geva tað til.
Tá ið viðkomandi hevur fingið gávuna seta tey seg í samband við okkum og vit finna eina tíð saman at taka myndir í.


text:
So settu vit longu hol á 2. mánað í árinum, og er planurin at fylla hann við fjølbroyttum aktivitetum... til baði børn og vaksin ;) Tá ein hevur tað stuttligt, flýgur tíðin avstað :D
So fór vika 8, saman við februar mánað, afturum. Hesa vikuna hava verkstøðini staðið at bresta av uppfinnsomum børnum og vaksnum, og so hava vit sjálvandi eisini hugna okkum í deiliga kavanum, ið tíbetur fekk frið at ligga í nakrar dagar :D
Myndir frá viku 7. Vikan hevur verið merkt av 'Torradøgum', og av somu grund hevur café'in bjóða ymsikar lekkrar fiskarættir, breyð við fiskaviðskera og ikki at gloyma frugt, mynda sum fiskar :) Eisini hava øll verkstøðini verið í fult sving, so alt í alt hevur hetta verið ein avbera góð vika :)
Myndir frá viku 6. Vit hava stuttleika okkum óført, og sum prikkurin yvir 'i', vóru vit til ein sera stuttligan leik; "Van Der Graff" fríggjadagin, har Jákup Veyhe, Jensina Olsen, Herfinnur Árnafjall og Kim Hansen framførdu :D
Í viku 5 hava vit gjørt mangt og hvat, og hevur hendan vikan verið serliga merkt av tunnusláttri, føstulávintsbollum, anlitsmáling og øðrum góðum ;)


text:
Eg plagi at brúka nógva tíd inn ímillum uppá at leita eftir ymiskum á netinum, tad er alt frá stilettum til babyting og ein dagin kom eg fram á heimasídina www.glambox.dk, sum vísti seg at selja alt møguligt til ein samuligan prís. Eg fann ymisk produktir sum eg fegin vildi royna og valdi at brúka min. 500 fyri at fáa fría frakt. Eg valdi mær nøkur produktir til hárid tí at eg strídist vid at fáa langt sunt hár og tad er eitt sindur ringt tá ein bleikir hárid. Eg valdi at keypa hárkur, hárolju og eitt spray sum verjir hárid frá hita av merikinum Lee Stafford. Eisini keypti eg blix lastik sum er gjørt av smidigum genbrúksmateriali í plastik sum verjir hárid ímóti slit. Tad eru tvær farvir av hesum lastikkum (svart og gjøgnumsigtigt) og í hvørjum pakki eru 8 í. Eisini havi eg eina perfumu frá Pink Sugar og hon luktar av bomm, ordiliga søt so eg valdi at keypa bodymousse 250 ml og hettar kremi er soo lekkurt. Eisini vid í keypinum fekk eg eina kabuki bust og deo roll-on frá Gosh av tí at eg ikki havi funnid nakran deo sum eg eri heilt nøgd vid. Eg var so heldig at tá eg bílegdi var tad január útsalg har alt var -10%.
Alt hettar fekk eg:
Lee Stafford Hair growth treatment 200ml 119,- (útsalg 95 ,20)
Lee Stafford Poker straight flat iron protection 200ml 99,- (útsalg 79,20)
Lee Stafford Poker straight shine serum 50ml 119,- (útsalg 95,20)
Pink Sugar body mousse 250ml 149,- (útsalg 119,20,-)
Blax snap-free hair elastics 8 stk. 59,- (útsalg 42,20,-)
Kabuki bust 89,- (útsalg 71,20,-)
Gosh creme roll-on 75ml 59,- (útsalg 42,20)
Alt í alt kostadi alt hettar 554,40 ddk og av tí at eg eri í Danmark í løtuni var eingin eyka kostnadur.
Eg havi roynt hárseriuna og kremi..hettar kann anbefalast.
Heimasídan er heilt sikkurt verd at tjekka út og hesa vikuna er frí levering av tí at heimasídan fyllir 1 ár.
Havi ein gódan dag har úti!!=)


text:
Orð: Eliza E. Hewitt
Lag: John R. Sweney
Týtt: Petur William Háberg
1. Tann kærleiki, sum Jesus til mín bar,
gerst dýrari, sum tíðin fer,
og vissan um ein bústað uppi har
gerst sterkari, sum tíðin fer.
Niðurlag:
Vit syngja honum lov og prís,
við songi hvør tími fyltur er,
og songurin um Frelsaran
gerst fagrari, sum tíðin fer!
2. Tað ljós, ið skínur mínum Harra frá,
gerst bjartari, sum tíðin fer,
og longsilin, hans eyma smíl at sjá
gerst heitari, sum tíðin fer.
3. Tað akker, sum hans orð í stormi er,
gerst tryggari, sum tíðin fer;
tann friður, sum ein stund hjá honum ber,
gerst djúpari, sum tíðin fer.
4. Tann vón, at skjótt hann aftur koma skal,
gerst ríkari, sum tíðin fer;
at fara heim til frið, til song og spæl –
har aldri, aldri tíðin fer!
Niðurlag:
Vit syngja honum lov og pris,
við songi hvør tími fyltur er,
og songurin um Frelsaran
gerst fagrastur, har tíð ei fer!


text:
Spenningurin er ikki fokin í fremstu deildini í landskappingini í talvi, tó at oddaliðið Havnin vann toppdystin á føroyameistarunum Sandavági í tí fyrra av tvinnanda leikumførum í dag.
Eftir dystirnar í fimta umfari, sum byrjaðu í morgun, hevði Havnar Telvingarfelag við 3-1 sigri otað seg fýra stig framum Sandavág. Men nú dystirnir í sætta umfari eru lidnir í kvøld, hava sandavágsmenn táttað nakað í, soleiðis at munurin er dragnaður niður í trý stig.
Vágamenn gjørdu bart móti kollfirðingum í kvøld og vunnu 4-0. Silas Eyðsteinsson var aftur á 4. borði hjá Sandavági, eftir at Finnbjørn Zachariassen loysti hann av í dystinum móti Havnini í morgun.
Og hjá Havnini var eisini ein broyting gjørd í sætta umfari. Helgi Dam Ziska var ikki við í seinna dystinum í dag, í staðin kom Sjúrður Thorsteinsson aftur á liðið. Olaf Berg tapti á 1. borði fyri Herluf Hansen í innanhýsis dystinum millum bæði havnarliðini, og tað bar so í sær, at Sandavágur nú er eitt stig nærri Havnini enn teir vóru eftir fimta umfar.
1. lið hjá Klaksvík vann báðar dystirnar í dag, og nærkast spakuliga oddaliðunum. Í innanhýsis dystinum millum liðini úr Klaksvík, var A-liðið eirindaleyst. Teir tríggir frændurnir, Eyðun, Rani og Steintór og íslendski útróðrarmaðurin Rúnar Berg tryggjaðu fult hús.
Úrslitini í 1. deild í dag:
5. umfar
Havnin 1 – Sandavágur 3-1
Havnin 2 – Klaksvík 2 3-1
Klaksvík 1 – Kollafjørður 2½-1½
6. umfar
Sandavágur – Kollafjørður 4-0
Havnin 2 – Havnin 1 1-3
Klaksvík 1 – Klaksvík 2 4-0
Støðan í 1. deild:
1. Havnin 1 20½
2. Sandavágur 17½
3. Klaksvík 1 14½
4. Havnin 2 10
5. Kollafjørður 5
6. Klaksvík 2 4½
Støðan í Í 2. deild:
1. Gøta 14½
2. Havnin 12½
3. Sandavágur 12
Støðan í 3. deild:
1. Havnin 14
2. Kollafjrøður 12
3. Sandavágur 11½
Telvað verður aftur 12. februar, tá 7. umfar er á skránni. Dystirnir í 1. deild verða hesir:
Havnin 1 – Klaksvík 1
Havnin 2 – Sandavágur 1
Klaksvík 2 – Kollafjørður
Landskappingin endar 18. mars, tá dystirnir í tíggjunda og síðsta umfari verða telvaðir.
Meira er um landskappingina á heimasíðu Talvsambandsins: faroechess.com


text:
Orð: Janus Djurhuus
Lag: Knút Olsen
1. Nú er tað summar, nú skínur sól,
og alt nú bognar í tungum blóma,
og kongahøll kennist fátækt ból,
tí gullið glitrar í morgunljóma,
og lovar megi og sælan sóma.
2. Nú flúgva gleðiljóð vítt um lond,
og víðkast hjarta í mannabarmi,
tí blídligt kínir ein sólljós hond
teim kinnum, vátum av sorg og harmi,
og lyftist alt upp av sterkum armi.
3. Tú ljósa, lívgandi summarhond,
eg veit ein kinn, sum tú eymt mást kína,
tí skalt tú flúgva til fjarløgd lond
og hitta stúrandi gentu mína;
tá munnu køvandi skuggar dvína.


text:
EftirStarv
EftirStarv er eldrafelagið hjá Starvsmannafelagnum.
Felagið er áhugafelag fyri starvsfólk, sum fyri aldur ella av øðrum orsøkum eru farin frá ella eru um at fara úr almennum starvi. Fólk sum eru 60 ár og eldri kunnu gerast limir.
EftirStarv varð sett á stovn 16. apríl 2010.
Felagið er áhugafelag fyri starvsfólk, sum fyri aldur ella av øðrum orsøkum eru farin frá ella eru um at fara úr almennum starvi. Fólk sum eru 60 ár og eldri kunnu gerast limir.
EftirStarv varð sett á stovn 16. apríl 2010.
Á seinasta aðalfundi, 18. mars 2015 vóru 29 limir í felagnum.
Myndin omanfyri er av fráfarnu nevndini í Eftirstarvi: (frá vinstru) Ragnar C. Joensen, Inga Simonsen og Gunnleivur Dalsgarð.
Stígur hevur verið í virkseminum eina tíð, men arbeitt verður við at fáa gongd aftur á felagið.
Spurningar um EftirStarvs kunnu stílast til: Jóhan Christiansen, tlf. 211289, t-postur:311289@olivant.fo


text:
Vit søknast eftir tveimum námsfrøðingi til fast starv
Tórshavnar Kommuna søkir, vegna Dagstovnin Sólareygað, eftir 2 námsfrøðingum til barnagarðsstovu og vøggustovu.
Størvini á 30 tímars viku, eru at byrja 1. mai 2018 ella eftir nærri avtalu.
UM OKKUM:
Sólareygað liggur soleiðis fyri, at náttúran er okkara nærmasti granni og tískil er eitt av eyðkennum okkara, at vit eru sera nógv úti í náttúruni.
Okkara námsætlan hevur 7 fokus umráðið, sum vit, uppá skift gjøgnum árið, hava serligt fokus á, sum eru málslig menning, børn og náttúra, mentunarlig virðir, skapandi evnir, kroppur og rørsla, sosialur førleiki og persónligur førleiki.
Tó hava vit valt at hava fokus á rørslu alt árið og kalla vit okkum tískil ein rørslustovn.
VIT YNSKJA, AT TÚ:
Er hetta nakað fyri teg? So vinarliga søk eitt av hesum størvum.
SETANARVIÐURSKIFTI
Størvini verða sett sambært sáttmála millum Føroya Pedagogfelag og Kommunala Arbeiðsgevarafelag Føroya.
MEIRA FÆST AT VITA
Meira fæst at vita um størvini á www.solareygad.com, og við at venda sær til Mirjam Johannesen, leiðara á telefon 287150 og Elsu H. Joensen, varaleiðara á telefon 219419.
UMSÓKN
Umsókn saman við viðmælum, upplýsingum um útbúgving og royndum, skal sendast til torshavn@torshavn.fo
Umsóknarfreistin er sunnudagin 22. apríl 2018.
Vit søknast eftir tveimum námsfrøðingi til eitt fyribils sett starv
Tórshavnar kommuna søkir vegna Dagstovnin Sólareygað eftir 1 námsfrøðingi, fyri námsfrøðing í barnsburðarfarloyvi og einum námsfrøðingi fyri at taka tímar vegna serligan tørv, runt um á stovninum.
UM OKKUM:
Sólareygað liggur soleiðis fyri, at náttúran er okkara nærmasti granni og tískil er eitt av eyðkennum okkara, at vit eru sera nógv úti í náttúruni.
Okkara námsætlan hevur 7 fokus umráðið, sum vit uppá skift hava serligt fokus á.:
1.málslig menning,
2.børn og náttúra,
3.mentunarlig virðir,
4.skapandi evnir,
5.kropp og rørsla,
6. sosialan førleika
7. persónligan førleika.
Tó hava vit valt yvirordnað at hava fokus á rørslu, bæði innan- og uttandura og heilsu sum heild og tískil kunnu vit av røttum at kalla okkum ein sera aktivan stovn.
VIT MANGLA:
námsfrøðing inn í Stráluna, sum er ein av okkara vøggustovum, 30 tímar um vikuna frá 15. marts 2017 ( ella eftir nærri avtalu) og fram til áleið.01.03 2018
VIT YNSKJA:
-
at tú hevur góð samstarvsevnir.
-
at tú vilt gera mun.
-
at tú vilt seta tín dám á tað námsfrøðiliga arbeiðið
-
at tú ert sjálvbjargin
-
at tú ert fleksibel.
-
at tú hevur eitt ynski í at innganga í eitt starvsfólka toymi, sært møguleikar fram um forðingar.
-
at tú ert blíð/ur og fyrikomandi. At tú ert aktivt luttakandi.
Er hetta nakað fyri teg? So vinarliga søk eitt av hesum leystlýstu størvum.:-)
SETANARVIÐURSKIFTI
Størvini verða sett sambært sáttmála millum Føroya Pedagogfelag og Kommunala Arbeiðsgevarafelag Føroya.
UMSÓKN
Umsókn saman við viðmælum, upplýsingum um útbúgving og royndum, skal sendast til torshavn@torshavn.fo ella til Tórshavnar kommunu, Vaglið 32, 100 Tórshavn, í seinasta lagi 25. feb 2017
MEIRA FÆST AT VITA
Meira fæst at vita um størvini við at venda sær til Mirjam Johannesen leiðara, tlf 287150


text:
Lestrarlán
Ert tú lesandi yvir 18 ár og fært mánaðarligan studning frá Studna, er møguligt at søkja um lán frá Studna.
- Lán til livikostnað
Tá ið tú ert 18 ár, kanst tú søkja um at fáa lestrarlán frá Studna. Lánið verður útgoldið eina ferð um mánaðin saman við studninginum. Lánsupphæddin er í mesta lagi 2.419 kr. um mánaðin.
- Lán til skúlagjald
Tá tú hevur fingið játtað studning til skúlagjald í gjøgnum ÚSUN-skipanina, kanst tú søkja um lán, um so er, at skúlagjaldið er hægri enn 80.000 kr. fyri hvørt lestrarárið. Tú kanst tá læna upp til 80.000 kr. frá Studna.
- Lán til málskúla
Skalt tú á málskúla uttanlands, hevur tú møguleika at søkja Studna um lán til skúlan og livikostnað. Les meira um treytirnar her.
- Endalán
Um tú hevur fingið allan tann stuðul, sum kann fáast frá Studna, kanst tú søkja um endalán í 11 mánaðir. Endalánið er í mesta lagi 6.734 kr. um mánaðin. Sí treytir fyri at fáa endalán her.
Ætlar tú at taka lán, skal skuldarbræv, ið fæst hjá Studna og á tínum skúla, fyllast út. Gev gætur, at lán frá Studna bert kunnu søkjast fyri eitt stuðulsár í senn. Stuðulsárið er frá 1. august til 30. juni árið eftir. Fyri at fáa lánið fyri inniverandi stuðulsár skal skuldarbrævið vera Studna í hendi innan 15. juni.
Afturgjald
Tá ið lesnaðurin er liðugur, byrjar afturgjaldið av lestrarláni og rentum eitt ár eftir, at stuðulsárið er endað.
Um tú innan 15 mánaðir eftir loknan lestur byrjar eina aðra útbúgving, verður útbúgvingin ikki roknað sum at vera endað. Í so fall skalt tú senda Studna skjalprógv fyri, at tú ert farin aftur undir lestur, og afturgjaldingin verður síðan útsett.
Afturgjaldsupphæddin verður ásett av Studna í mun til samlaðu skuldina.
Afturgjaldstíðin er í mesta lagi 15 ár. Hvørt gjald skal í minsta lagi vera 300 kr. um mánaðin. Tó hevur tú altíð møguleika at gjalda eina størri upphædd, enn ta upphæddina, sum er ásett av Studna. Tú hevur eisini møguleika at gjalda alla lestrarskuldina aftur í einum.
Rentur
Lestrarlán renta við 2% p.a. í útbúgvingartíðini. Eftir lokna útbúgving verða lestrarlán rentað við 3% yvir diskontuni. Diskontan er ein renta, ið danski Nationalbankin ásetur. Tú kanst altíð síggja dagførdu diskontuna her.


text:
Havnar Sjónleikarfelag - Sjónleikarhúsið
LeikREAD 2015
Sjónleikarhúsið
Niels Finsensgøta 34
Tórshavn
FO
2030-01-01T00:00:00
2000-01-01
Lýsing…
- Rithøvundarnir eftir Alejandro Leiva Wenger (se) Gunnar Hoydal týddi.
- UMsorg eftir Toril Goksøyr & Camilla Martens (no) Ria Tórgarð týddi.
- Sek eftir Hrafnhildur Hagalín (is) Pauli Nielsen týddi.
- Sangir við gráa havsins strendur eftir Pipsa Lonka (fi) Hans Tórgarð týddu.
- Sár á sál eftir Kristinu Sundar Hansen
- Allir dreymar mínir verða veruleiki eftir Chrstian Lollike (dk) Jonhard Mikkelsen týddi.
Facebook – Eventful


text:
Legg tína fyrstu fíggjarætlan
Tað er týdningarmikið at hava neyðuga yvirlitið yvir tínar pengar, soleiðis at tú veitst, hvørjar inntøkur (studningur, løn v.m.) og útreiðslur (húsaleiga, trygging, telefon o.a.), tú hevur hvønn mánað.
Her kann ein fíggjarætlan vera eitt sera hent amboð til at geva samlaðu myndina, so tú altíð hevur pengar tøkar - eisini seinast í mánaðinum.
Um tú heldur, at tað virkar trupult at leggja fíggjarætlanina, hjálpa vit tær fegin við øllum tí turra og praktiska. So kanst tú brúka tíðina til tað, ið hevur meira týdning fyri teg.


text:
At geva songarmat hevur verið vanligur siður í Føroyum.
Ein kona í Fugloy, sum hevði átt tíggju børn, segði frá, at hon hevði fingið songarmat úr báðum bygdunum í Fugloy. Men í krígsárinum hildu summi uppat at geva nakað, serliga í tí eini bygdini. Við summum børnum hevði hon fingið songarmat úr fimtan húsum.
Hesin siður - sum so mangir aðrir - hevur verið ymiskur í teimum ymsu bygdunum her á landi. Vanligt var tó, at tey meira múgvandi góvu sokallaðan fullan songarmat og tey fátæku hálvan.
Fullur songarmatur var: eitt lambskrov, fýra breyð, eitt pund av smør og ein stampur við mjólkgreyti. - Hálvur songarmatur var: eitt hálvt krov, tvey breyð, eitt pund av smøri og ein stampur við mjólkgreyti. - Eitt eyðskilt fat ella træílat varð havt til mjólkgreytin. Eg havi sæð eitt slíkt av steintoyi, honk var tvørtur um hetta fat.
Andreas Weihe: “Tjóðminni”, 1938


text:
XBRL freist 1. januar 2018
Síðsta freist at lata inn XBRL fíluna fyri ársroknskapin 2016 til TAKS og Skráseting Føroya er 1. januar 2018.
Kundar okkara tørva ikki at gera nakað við at lata inn XBRL fíluna fyri 2016. Roknskaparfelagið hevur lati inn XBRL fílurnar leypandi gjøgnum alt 2017 og hava allir okkara kundar avgreitt hesa fíluna til TAKS og Skráseting Føroya.
Um tú ikki ert kundi hjá okkum og tørvar hjálpt til at lata inn XBRL fíluna ert tú vælkomin at seta teg í samband við okkum á tlf. 309400 til eitt óbindandi prát.


text:
Árligi uttanríkispolitiski fundurin var hildin mikudagin
Dan Klein --- 12.05.2018 - 08:00
Fyrrapartin mikudagin byrjaði árligi fundurin millum uttanríkisráðharrarnar í Danmark og Føroyum, Anders Samuelsen og Poul Michelsen.
Á skránni var føroyska ynskið at broyta uttanríkispolitisku lógina, verju- og trygdarpolitisk viðurskifti, føroyska umsóknin um limaskap í norðurlendska samstarvinum og sínámillum kunning.
Aftaná var tíðindafundur í Tinganesi.
Eftir tíðindafundin var Anders Samuelsen í Løgtingsins uttanlandsnevnd.
Umframt fundirnar við Poul Michelsen og uttanlandsnevndina hevur Anders Samuelsen eisini tikið lut í ráðstevnuni Arctic Hubs, sum er í Norðurlandahúsinum.
Hann fór aftur til Danmarkar mikukvøldið.


text:
Andlát og jarðarferðir verða lisin uttan kostnað í útvarpinum. Les meira her Send inn andlát
- Tíðindi, mentan og ítróttur
Andlát
Andlát
Kistan við Regin á Rógvi, Vestmanna fer úr Landssjúkrahúskapellinum hósdagin kl 16.
Jarðarferðin verður úr Vestmanna kirkju fríggjadagin kl 15.
Tey, ið vilja lata blómur ella krans kunnu lata Vestmanna kirkju eina peningagávu, konta í peningastovnunum.
Hans Jacobsen, Tórshavn, vanliga nevndur Hans hjá Sjeddik fer til gravar úr Havnar kirkju hósdagin klokkan 14.
22-05-2018 18:15
Hildegerð Guttesen Backhurst, ættað úr Havn, búsitandi í Kent í Onglandi, fer til gravar úr Plaxtol Parish Church, Plaxtol Lane, Plaxtol Sevenoaks, Kent Tn 15 OQB í Onglandi, fríggjadagin 15. juni kl. 10.30.
Hildegerð var dóttir Hjalmar Guttesen.
22-05-2018 18:15
Torbjørg Jørgensen, úr Bartalsstovu í Syðrugøtu, fer til gravar úr Filadelfia í Gøtu hósdagin kl. 13.
Regin á Rógvi, Vestmanna, andaðist 2. Hvítusunnudag, 82 ára gamal. Farið verður úr kapellinum hósdagin kl 16.
Jarðarferðin verður úr Vestmanna Kirkju fríggjadagin kl 15.
Tey, ið vilja lata blómur ella krans kunnu lata Vestmanna kirkju eina peningagávu, konta í peningastovnunum.
22-05-2018 18:15
Birthe Poulsen andaðist í Danmark sunnudagin 20. mai, 86 ára gomul.
Birthe var kona Herálvur Poulsen úr Havn.
22-05-2018 18:15
22-05-2018 12:35
Hans Jacobsen, Tórshavn, vanliga nevndur Hans hjá Sjeddik, andaðist á Landssjúkrahúsinum 2. hvítusunnudag 21. mai, 67 ára gamal.
Farið verður úr Landssjúkrahúskapellinum mikudagin klokkan 16.
Jarðarferðin verður úr Havnar kirkju hósdagin klokkan 14.
Terji Petersen fer til gravar úr Vesturkirkjuni mikudagin kl. 13.
Tey, ið ætla at lata blómur ella krans, kunnu lata eina gávu á konto í Betri Banka.
22-05-2018 12:35
Regin á Rógvi, Vestmanna, andaðist 2. hvítusunnudag 21. mai, 82 ára gamal.
Jarðarferðin verður lýst seinni.
21-05-2018 18:15
21-05-2018 14:10
Kistan við Terja Petersen, fer úr Landssjúkrahúskapellinum týsdagin 22. mai kl 17.
Jarðarferðin verdur úr Vesturkirkjuni mikudagin 23. mai kl 13.
Tey, ið ætla at lata blómur ella krans, kunnu lata eina gávu á konto í Betri Banka.
22-05-2018 10:10
22-05-2018 09:10
Ragnhild Thomassen á Ryggi í Miðvági fer til gravar úr Miðvágs kirkju í dag kl. 13.
Sungið verður úr sálmabókini.
Tey, ið vilja minnast Ragnhild við blómum ella kransi, kunnu lata Missiónshúsinum í Miðvági eina peningagávu.
21-05-2018 18:15
Hildegerð Guttesen Backhurst, búsitandi í Kent í Onglandi andaðist, 82 ára gomul.
Jarðarferðin verður lýst seinni.
Hildegerð var dóttir Hjalmar Guttesen í havn.
Ragnhild Thomassen á Ryggi í Miðvági andaðist 19. mei á Sýnini, 95 ára gomul.
Jarðarferðin verður týsdagin 22. mei kl. 13 úr Miðvágs kirkju.
Sungið verður úr sálmabókni.
Tey, ið vilja minnast Ragnhild við blómum ella kransi, kunnu lata Missiónshúsinum í Miðvági eina peningagávu
20-05-2018 18:15
20-05-2018 14:10
John Debess, ættaður úr Vági, búsitandi á Ellingsoy við Ålesund, andaðist í heiminum 18. mai, 80 ára gamal.
Jarðarferðin verður fríggjadagin 25. mai úr Ellingsoyar kirkju.
20-05-2018 14:10
19-05-2018 12:35
Kistan við Eilef Frederiksen, fer úr kapellinum á Klaksvíkar sjúkrahúsið týskvøldið kl 18.
Jarðarferðin verður úr Christianskirkjuni mikudagin kl 13.30.
Tey, ið vilja minnast Eilef við blómum ella kransi, kunnu lata Kirkjuhúsinum í Hvannasundi eina gávu, konta í Norðoya Sparikassi
20-05-2018 14:10
19-05-2018 18:15
19-05-2018 12:35
Kistan við Eyðbjørg Gudmundsson, fer úr Hyldebjerg kirke, Ålekistevej 91, Vanløse, hósdagin 24. mai kl. 11, síðani verður fari á Bisbejerg kirkegård, har hon verður jarða. Tey, ið vilja lata blómur ella krans, kunnu lata ein peninga gávu á konta í Betri Banka
20-05-2018 14:10
Terje Petersen, Tórshavn, andaðist á Landsjúkrahúsinum leygardagin 19. mai, 66 ára gamal.
Jarðarferðin verður lýst seinni.
19-05-2018 18:15
19-05-2018 12:35
18-05-2018 18:15
Kistan við Martin Salomon Poulsen fer úr Miðvágs kirkju, mánadagin 21. mai kl 14.
18-05-2018 18:15
18-05-2018 12:35
Kistan við Gunnar Eli Holm, Tvøroyri, fer úr kapellinum á Suðuroyar Sjúkjahúsið leygardagin kl 17.
Jarðarferðin verður úr Tvøroyrar Kirkju sunnudagin kl. 14.
Tey, ið vilja minnast Gunnar við blómum ella kransi, kunnu lata Verkstaðnum inni á Bakka eina peningagávu, konto í Suðuroyar Sparikassa.
18-05-2018 12:35
Jákup Oluf Langgaard fer til gravar úr Glyvra kirkju leygardagin 19. mai kl. 14.00.
Eyðbjørg Gudmundsson, Skopun, andaðist á Ríkissjúkrahúsinum, týsdagin, 15. mai, 62 ára gomul.
Jarðarferðin verður úr Hyldebjerg kirke, Ålekistevej 91, Vanløse, hósdagin 24. mai, kl 11, síðani verður farið á Bisbejerg kirkegård, har hon verður jarðað.
Tey, ið vilja lata blómur ella krans, kunnu ístaðin lata eina peningagávu á konto í Betri Banka.
17-05-2018 12:35
16-05-2018 18:15
Kistan við Marjun Simonsen, vanliga nevnd Marjun hjá Leo í Toft, Klaksvík, fer úr kapellinum á Klaksvíkar sjúkrahúsi fríggjakvøldið kl. 18.
Jarðarferðin verður úr Christianskirkjuni leygardagin kl. 12:30.
Kistan við Regin Kunoy, fer úr kapellinum á Klaksvíkar Sjúkrahúsi heim í Betesda í dag kl. 16:00. Jarðarferðin verður úr Betesda leygardagin kl. 14:00.
Tey ið vilja minnast Regin við blómum ella kransi, kunnu lata Akrinum eina peningagávu, konta í peningastovnunum.
15-05-2018 12:35
Karl Fridtjof Jóhansson, føddur Hovgaard, ættaður úr Hovi, búsitandi á Akureyri í Íslandi, andaðist 10. mai, 93 ára gamal.
17-05-2018 18:15
17-05-2018 12:35
Eilef Frederiksen, ættaður úr Múla, andaðist á Klaksvíkar Røktarheimi týskvøldið, 84 ára gamal.
Farið verður úr kapellinum á Klaksvíkar Sjúkrahúsi týsdagin 22.mai kl 18.
Jarðarferðin verður úr Christianskirkjuni mikudagin 23.mai kl 13.30.
Tey ið vilja minnast Eilef við blómum ella kransi, kunnu lata Kirkjuhúsinum í Hvannasundi eina gávu, konta í Norðoya Sparikassi.
Martin Salomon Poulsen, úr Miðvági, andaðist á Sýnini hósdagin, 17. mai, 85 ára gamal.
Jarðarferðin verður lýst seinni.
17-05-2018 12:35
16-05-2018 18:15
16-05-2018 12:35
Kistan við Johnhild Danbjørg, Klaksvík, ættað úr Porkeri, fer úr kapellinum hóskvøldið kl. 18.
Jarðarferðin verður úr Christianskirkjuni fríggjadagin kl. 13:30.
Tey, ið vilja minnast Johnhild við blómum ella kransi, kunnu lata Norðoya Ellis- og Vistarheimi eina gávu, konta í Norðoya Sparikassa.
17-05-2018 12:35
16-05-2018 18:15
Eyðbjørg Gudmundsson, Skopun, andaðist á Ríkissjúkrahúsinum, týsdagin 15. mai, 62 ára gomul. Jarðarferðin verður lýst seinni.
17-05-2018 12:35
Gunnar Eli Holm, ættaður av Tvøroyri, sonur Sannu og Poul Holm, andaðist á Landssjúkrahúsinum mikudagin 16. mai, 66 ára gamal.
Jarðarferðin verður lýst seinni
Martin Salomon Poulsen, úr Miðvági, andaðist á Sýnini í morgun, 85 ára gamal.
Jarðarferðin verður lýst seinni.
15-05-2018 18:15
15-05-2018 12:35
Regin Kunoy andaðist á Klaksvíkar Sjúkrahúsi mánadagin 14. mai, 75 ára gamal.
Kistan fer úr kapellinum á Klaksvíkar Sjúkrahúsi heim í Betesda fríggjadagin 18. mai kl. 16.
Jarðarferðin verður úr Betesda leygardagin 19. mai kl. 14.
Tey, ið vilja lata blómur ella krans, kunnu lata Akrinum eina peningagávu, konta í peningastovnunum.
Sverri Nattestad, Miðvági, fer til gravar úr Miðvágs kirkju í dag kl 13.
Tey, ið vilja minnast Sverra, kunnu lata Miðvágs kirkju eina peningagávu.
Kistan við Poul Nolsøe Mikkelsen, vanliga nevndur Nøddi, fer úr kapellinum á Klaksvíkar Sjúkrahúsi í kvøld kl. 18:00. Jarðarferðin verður úr Christianskirkjuni hósdagin kl. 13:30.
Tey, ið vilja minnast Nødda við blómum ella kransi, kunnu lata Sambýlinum undir Heygnum eina peningagávu, konta í Norðoya Sparikassa.
15-05-2018 18:15
Marjun Simonsen, vanliga nevnd Marjun hjá Leo í Toft, Klaksvík, andaðist í heiminum mánadagin 14. mai, 68 ára gomul.
Jarðarferðin verður lýst seinni.
15-05-2018 18:15
Jákup Oluf Langgaard, Søldarfjørður, ættaður úr Leirvík, andaðist á Ríkissjúkrahúsinum mánakvøldið 14. mai, 84 ára gamal.
Jarðarferðin verður lýst seinni.


text:
Fyrisøgn til 24. apríl
Eg eri óynskt í skúlanum. Tey siga, at eg eri keðilig, frøknut, havi ongan stíl og eri so blást, at eg ikki eingang leggi í tað. Tey siga, at eg yndi meg inn hjá læraranum, hóast eg ikki geri tað.Tað er ikki loyvt at vísa, at man dámar at ganga í skúla og læra nýtt, ella at man hevur áhuga í onkrum serstøkum, sum tey flestu ikki síggja nakra meining í. Ger man tað, er man onki spennandi at vera saman við, bara ein nørdur. Tey vísa mær alla tíðina, at eg eri einki verd og siga, at eg líkist mest einum dreingi. Men kann eg gera við, hvussu eg síggi út? Kann eg gera við, at mær dámar at fáast við djór, at spæla í fjøruni, fiska, renna og vera á fjalli? Kunnu gentur ikki gera tað, tær vilja? Kunnu ikki øll gera tað, tey vilja, so leingi tey ikki skaða nakran? .


text:
Greinar í Kommunalt
Desemberkalendarin
Kalendarin sum er sendur í hvørt hús I Fuglafirði
Klikk her fyri at heinta kalendaran!
Rætting: Jólahugnin á Vesturstovu er mikudagin 4 des. og ikki 29 nov
Mentanarvika í Fuglafirði 16.-22. September
Fuglafjarðar Kommuna verður aftur í ár karmur um eina mentanarviku, ið verður 16.-22.september.
Ì september 2012 skipaði kommunan fyri eini sera umfatandi og væl móttiknari mentanarviku. At tað gekk somikið væl tá, hevur so lagt lunnar …
Vegurin Gjógvará Havnarlagi
Liðugtgerð av vegnum Gjógvará Havnarlagið er nú tikið uppaftur. Í ár er ætlanin at gera vegastrekkið umleið 220 millum Traðargøtu og omankoyringina til skipahavnina. Atbeiðið verður gjørt av JHR og verður ætlandi liðugt til Varmakeldustevnuna.
Norðoya sparikassi
Tíðindaskriv
frá
Fuglafjarðar býráð
Norðoya sparikassi letur deild upp í Fuglafirði
Ì sambandi við at Norðoya sparikassi letur deild upp í Fuglafirði mánadagin 18. februar 2013, so skal hervið verða fráboðað, at býráðið á henda hátt ynskir sparikassanum hjartaliga …
Í dag er fyrsti arbeiðsdagur hjá nýggja býráðnum
Fuglafjarðar kommuna byrjar í dag uppá eitt nýtt valskeið við nýggjum fólkið við róðrið.
Borgarin vísti tíðuliga í valúrslitinum, at hann var ónøgdur, og at broyting mátti koma í.
Vit á Fuglafjordur.com ynskja tykkum alt tað besta …
Nýggja býráðið hevur skipað seg
Fuglafjarðar býráð hevur á fundi tann 10. desember 2012 skipað seg soleiðis komandi valskeið.
• Formansskapur:
Borgarstjóri: Sonni á Horni
Varaborgarstjóri: Magnus S. Midjord
2. varaborgarstjóri: Sigga Óladóttir Joensen
Barnafrádrátturin hækkar – Barnagarðsgjaldið lækkar.
Fuglafjarðar býráð hevur á fundi tann 29. november 2012 einmælt samtykt fíggjarætlan kommununar fyri 2013. Í hesum sambandi skal verða upplýst, at barnafrádrátturin er hækkaður við kr. 500,00 úr kr. 4.500,00 upp í kr. 5.000,00. …
Nýtt býráð 10. desember
Tað verður hervið gjørt kunnugt at skipanarfundurin hjá nývalda býráðnum verður hildin í býráðssalinum mánadagin tann 10. desember 2012 kl. 16.00 við niðanfyri standandi dagskrá:
1. Val av formansskapi.
2. Val av føstum nevndum
3. Val av umboðum …
Býráðið í Fuglafirði skipað
Eftir kommunuvalið í Fuglafirði varð greitt, at listi D einsamallur hevði meirilutan í býráðnum. Ynski hava tó alla tíðina verið um eina breiðari samgongu, og tí hevur listi D tikið upp samband við lista A.
Í …
Úrslitið av skúlastýrisvalinum
Úrslitið av skúlastýrisvalinum í Fuglafjarðar skúla er hetta:
1. Gudny Vang, 63 atkvøður
2. Sofus Gregersen, 55 atkvøður
3. Margareth D. Djurhuus, 50 atkvøður
4. Tórun Beck, 39 atkvøður
5. Høgni á Lakjuni, 28 atkvøður
6. Rúni Bjarkhamar, 26 atkvøður
7. Jan …
Hvussu varð um……?
Til kommunuvalið fekk listi D meirilutan og 5 vald.
Listarnir A og B, sum av veljarunum í verðuleikanum verða mettir sum ein og sami listi, fingu 2 býráðslimir í part.
Um vit hugsaðu okkum, at listi A …
2 Dálking frá skipum, sum liggja við kai við ljósmotorinum gangandi.
Havi varðhugan av at dálkingin frá ljósmotorunum á skipum ,sum liggja og umskipa, er eitt størri vandamál enn larmurin. Verður samanborið við Havsbrún, so hevur virkið høgar skorsteinar, sum filtur máttu setast í, tá íð …
Larmur frá skipum
1. Larmur frá skipum, sum liggja við bryggju við ljósmotorinum gangandi.
Um hálvan august kom eitt stórt reytt frystifarmaskip inn á Fuglafjørð at taka ímóti fiski frá flakatrolarum. Gav mær ikki far um, hvussu farmaskipið kallaðist, …
Sigurð Simonsen sjeyti ár
(Myndartekstur: Fuglafjarðar býráð. Sigurð fremst í miðjuni.)
Tann 4. august varð fuglfirðingurin Sigurð Simonsen sjeyti ár, og honum so líkt – uttan nakað hóvasták. Eg kann ikki lata vera við at skriva nøkur orð um henda …
Skeinkiloyvi til Mentanarhúsið
Fuglafjarðar kommuna hevur móttikið skriv frá leiðaranum fyri Mentanarhúsinum í Fuglafirði, dagfest 29. august 2012, har hann setir fram spurningar eitt nú við skonkiloyvi til húsið.
Síðan leiðarin varð settur tann 01. juni 2012 hevur viðkomandi …


text:
Ánirnar
Ánirnar (ella Ánir) er ein bygd á Borðoynni millum Klaksvík og Strond. Í Ánunum kom bygd um leið 1840. Í 2009 vóru 15 nýmótans íbúðir bygdar í Ánunum. Bygdin er partur av Klaksvíkar kommunu og liggur 3 km norðanfyri Klaksvík. Norðhavnin er í Ánunum, havnin er alternativ havn hjá Norrønu og talið av ferðamannaskipum úr øðrum londum er vaksandi, tey leggja at við Norðhavnina og síðan kunnu ferðafólkini fara ein túr til Klaksvíkar ella onkra útferð. Tunnil er millum Ánir og Árnafjørð, hann var tikin í nýtslu í 1965 og er 1680 metrar langur. Vegurin sum kemur úr Klaksvík gjøgnum Ánirnar fer víðari norðureftir til byrgingina til Haraldssund á Kunoynni.
Fólkatalið var 16 í 2007, men í 2014 var talið komið upp á 55. Tríggjar bygdir í Føroyum eru vaksnar so nógv í 1994-2014, at fólkatalið er meira enn tvífaldað. Í einari teirra, er fólkatalið meira enn fimmfaldað. Bygdin, sum hevur havt nógv tann størsta vøksturin í fólkatali er Ánirnar, beint norðan fyri Klaksvík. Tað er har, sum eitt nýtt íbúðarøki varð bygt fyri nøkrum árum síðani við fleiri eins húsum við útsýni oman á nýggju bingjuhavnina í Norðoyggjum. 1. juli 1994 vóru 9 fólk skrásett at búgva í Ánunum sambært Hagstovuni. 1. juli í 2014 vóru íbúgvarnir í Ánunum 55 í tali. Ein vøkstur upp á 46, svarandi til 511 prosent.


text:
Mærsk selur partar av havnum í Norðurevropa
Sambært Berlingske kannar Mærsk møguleikan fyri at selja út av APM Terminals í Norðurevropa.
Sambært Berlingske hevur APM Terminals sett fleiri havnir til sølu. Eftir øllum at døma snýr tað seg um havnir í Norðurevropa.
- Teir ætla at selja partar av nøkrum av havnunum. Tað snýr seg um at frígeva nakrar pengar, og miðað verður eftir at fáa eina góða miljard krónur í kassan fyri søluna, sigur ein kelda við kunnleika til søluætlanirnar, sambært Berlingske Business
Upplýsingarnar eru sambært blaðnum váttaðar av fleiri øðrum keldum, meðan APM Terminals ikki vil úttala seg um ætlanirnar.
- Tað er vanligt í strategiini hjá APM Terminals allatíðina at hyggja at og økja alheims virksemið, eins og vit allatíðina kanna nýggjar íløgumøguleikar. Men politikkur okkara er ikki at gera viðmerkingar til marknaðargitingar og spekulasjónir, skrivar Tom Boyd, tíðindatalsmaður í APM Terminals í einum telduposti til Berlingske, sum ikki hevur kunnað fingið upplýst nágreiniliga, hvørjar havnir talan er um.
Men av tí at danskir íløgubankar hava verið uppi í uppgávuni, bendir alt á, at tað landafrøðiliga snýrs seg um havnir í Norðurevropa, skrivar blaðið.


text:
Grundlógarsøga Høgna er framvegis ósonn
Sjúrður Skaale
Høgni Hoydal blívur við og blívur við og blívur við. Men satt verður tað ikki
Í grein týsdagin um donsku grundlógina skrivar Høgni Hoydal m.a. soleiðis:
"Ja, bara fyri einum ári síðani var tað eitt beinleiðis krav frá donskum myndugleikum. Eitt krav, sum løgmaður og ein meiriluti á tingi stuðlaðu: Nevniliga, at um føroyska fólkið skal atkvøða um okkara egnu grundlóg, so skulu vit samstundis viðurkenna á fólkaatkvøðuni og skriva tað inn í okkara egnu grundlóg, at danska grundlógin er okkara grundlóg."
Tað er lítið konstruktivt at keglast um farin mál - men viðhvørt noyðist mann at rætta ósannindi:
Í farna valskeiði sat ein nevnd, sum skuldi gera uppskotið til føroyska stjórnarskipan klárt at leggja fyri tingið.
Fyrst var Poul Michelsen formaður, síðani Hans Pauli Strøm. Báðir vóru málsøknir, og báðir løgdu nógv fyri til tess at finna eina semju.
Øll hildu eisini, at ein semja var funnin til endans.
Men Høgni Hoydal, sum gjøgnum árini hevði lagt nógva orku í hetta, leyp frá til endans. Hann setti nøkur krøv, sum bygdu á eina so veruleikafjara hugsan um rættarstøðu Føroya og fólkaatkvøðuna í 1946, at eingin annar fekk tikið undir við honum.
Tað gjørdi, at restin av Tjóðveldinum (øll uttan ein) eisini leyp frá. Og at Tjóðveldi leyp frá gjørdi, at Fólkaflokkurin (øll uttan ein) eisini leyp frá - hóast Fólkaflokkurin hevði verið sera positivur í nevndini, og púra greitt verið saman við tí stóra meirilutanum.
Endin var, at alt datt á gólvið. Tað var einki minni enn ein skomm.
Ósonn søga
Sjálvandi hevur Høgni Hoydal rætt at hava ta fatan um 1946, sum hann vil. Men í staðin fyri at ásanna hvat ósemjan hevði snúð seg um, fann hann uppá eina aðra søgu: Hann segði seg vera noyddan burturúr semjuni, tí vit onnur til endans høvdu viljað broytt uppskotið sambært krøvum frá danska forsætisráðharranum.
Høgni Hoydal málaði ein mynd sum segði, at næstan øll bakkaðu fyri donskum trýsti, og bara ein stóð stinnur og vardi føroysk áhugamál: Høgni Hoydal sjálvur!
Men hetta passaði ikki. Vit høvdu í nevndini funnið eina semju, sum næstan øll kundu liva við. Vitjanin hjá Lars Løkke Rasmussen hevði ongan ávirkan á, hvat stóð í henni. Tað var ein føroysk semja millum føroysk sjónarmið. Ein felagsnevnari millum sjálvstýri og samband, sum forðaði fyri, at ein lítil meiriluti kundi seta til síðis ein stóran minniluta.
Minst fimm nevndarlimir vóru alment frammi og søgdu, at tað ikki passaði, sum Høgni segði. Men tað gjørdi ongan mun. Hann bleiv við at siga tað sama. Aftur og aftur og aftur.
Og í gjár fingu vit so somu søgu einaferð afturat.
Hon er framvegis ósonn.


text:
Havnar Róðrarfelag
Havnar Róðrarfelag er føroyskt róðrarfelag við heimstaði í Havn.
Havnar Róðrarfelag eigur fleiri kappróðrarbátar. Ein av teimum er Havnarbáturin sum er 10-mannafar. Havnarbáturin hevur vunnið føroyameistaraheitið 12 ferðir.
Innihaldsyvirlit
Mest vinnandi róðrarfelag í Føroyum[rætta | rætta wikitekst]
Havnar róðrarfelag er mest vinnandi róðrarfelag í Føroyum tá hugt verður eftir hagtølum aftur til 1973. Í 2012 hevði felagið vunnið 61 FM heitið árini 1973-2012.[1] Havnar róðrarfelag er eisini mest vinnandi róðrarfelag, tá hugt verður eftir hagtølum frá 1973-2012 viðvíkjandi gull, silvur og bronsu á FM-kappróðrunum sum hava verið kring landið á stevnunum. Havnar Róðrarfelag vann 320 gull, 266 silvur og 227 bronsu heiðursmerki í tíðarskeiðnum 1973-2012.[2]
Bátar hjá Havnar Róðrarfelag[rætta | rætta wikitekst]
- Drekin, 5 mannafar
- Sílið, 5 mannafar
- Títlingur, 5 mannafar
- Gongurólvur, 6 mannafar
- Víkingur, 6 mannafar
- Ørvur, 8 mannafar
- Bláskelin, 10 mannafar
- Havnarbáturin, 10 mannafar
Føroyameistaraheiti[rætta | rætta wikitekst]
Fleiri av bátunum hjá Havnar Róðrarfelag hava vunnið føroyameistaraheitið. Niðanfyri sæst yvirlit yvir tær bátsmanningar, ið hava vunni FM. Barnaróður og Masters eru ikki við í yvirlitinum. Hagtølini eru frá heimasíðuni hjá Havnar Róðrarfelag.
Heiður[rætta | rætta wikitekst]
Í 2011 var árliga gallaveitslan fyri kappróðrarfólk hildin í neystinum hjá Argja Róðrarfelag. Havnar Róðrarfelag vann heiður í hesum bólkum:
- Besta Start hjá monnum 2011 - 8 mannfarið Ørvur
- Besta endaspurt 2011 hjá kvinnum - 6 mannfarið Gongurólvur
- Ársins come back, kvinnur - 6 mannfarið Gongurólvur[4]
Nevndin[rætta | rætta wikitekst]
Havnar Róðrarfelag hevur 5-mannað nevnd:[5]
- Skarpheðin Njálson, formaður
- Róar W. Dalsgaard, skrivari
- Sigfríður á Plógv Hansen, næstformaður
- Jóan Pauli Lamhauge, kassameistari
- Eirikur á Kletti, nevndarlimur
Myndir[rætta | rætta wikitekst]
Drekin á Trongisvágsfirði á jóansøku 2011.
8-mannafarið Ørvur á jóansøku 2011
Keldur[rætta | rætta wikitekst]
- ↑ Drekin.fo, Mest vinnandi feløgini (1973-)
- ↑ Mest vinnandi feløgini (1973-)
- ↑ Drekin.fo, Havnarbáturin
- ↑ Vagaportal.fo, Argja Róðrarfelag ársins felag
- ↑ Drekin.fo


text:
Norðurlond og baltisku londini taka nú enn eitt stig til at styrkja samstarvið um talgilding. Saman við hinum norðurlendsku londunum hava Føroyar í dag skrivað undir felags ráðharrayvirlýsing um sokallað tilgjørt vit (artificial intelligence – stytt AI).
Landsstýrið arbeiðir – umvegis Talgildu Føroyar – við eini heildarætlan fyri talgilding í Føroyum. Hóast AI ikki er beinleiðis partur av verkætlanini, er tað týdningarmikið, at Føroyar eru fyrireikaðar til hesa tøkni.
Norðurlendska og baltiska samstarvið um talgilding byrjaði í 2017, tá ið MR-Digital var sett á stovn. Ráðharrarnir í norðurlendsku og baltisku londunum manna MR-Digital. Talan er um eitt ráðharraráð, sum fyribils – í tíðarskeiðinum 2017-2020 – skal arbeiða fyri at skapa eitt samanhangandi og sameint talgilt øki, ið skal gagnnýta talgildu tøknina til at skapa vøkstur og enn betri vælferð í norðurlondum og í baltisku londunum.


text:
Góđu argjafólk og tit havnarfólk, sum hava dittađ tykkum út um brúnna!
Fyrr stóđ jólatrćiđ á Argjum úti á Argjum. Í nógv ár stóđ tađ í skúlagarđinum og seinni á plássinum viđ Argja kirkju.
Nú stendur tađ vćl her viđ Sandá og gamla prýđiliga Spinnaríiđ. At jólatrćiđ stendur her viđ farleiđina millum Argir og býin ber bođ um, at miđdepilin á Argjum flytir seg viđ býarmenningini.
Fólk og stovnar eru flutt
Útilřgufressarnir á Argjahamri tosa um gomlu bygdina “niđri á Argjum”, tó at “uppi á Borg” liggur í millum. Soleiđis umbroytist so mangt á mansins ćvi. Býarmenningin, sum á Argjum veruliga tók dik á seg í sjeytiárunum her á Múllerstrřđ, seinni inni í Vika og uppi á Hamrinum, hevur broytt bygdina.
Skúlin er ikki longur í bygdini, men uppi á Argjahamri. Dagstovnarnir liggja allir í nýggju búsetingunum. Fótbóltsvřllurin og nógva virksemiđ har liggur innast í Dalinum longst frá gomlu bygdini. Og eisini trúarsamkomurnar flyta ella eru fluttar úr gomlu Argjum.
Argjabođi er Argjabođi og Sandá er Sandá
Okkurt er kortini, sum ikki broytist. Argjabođi er enn Argjabođi. Argjaskeriđ liggur enn sum verja fyri Střđni og ríka bátalívinum har, eisini kappróđrinum, sum argjafólk hava sett sín dám á í mong ár. Tađ var ikki av ongum, at argjamenn fyrr vórđu róptir hvessingar, tí teir vóru bćđi skjótir og kimiligir viđ ár og báti.
Og enn rennur Sandá sum mark millum bygdina og býin, millum argjafólk og havnarfólk. Henda prúđa Sandá, tíđum stór og brúsandi, tíđum still og třlandi, markar og skapar karmin fyri tí serstaka samleika, sum altíđ hevur veriđ og framvegis verđur á Argjum. Tađ er eitt ríkidřmi fyri Havnarbý.
Allar dagar hevur stórur třrvur veriđ á Argjum at sleppa um Sandá – at byggja brúgv millum eystara og vestara áarbakka. Soleiđis var eisini hjá niđursetumanninum Andrassi Mortanssoni, tí hann ferđađist nógv til arbeiđis kring landiđ.
Í góđum líkindum kundi farast um ánna eftir lřgarsteinunum stutt niđan frá fossinum í Sandágerđi, men ikki slapst um Sandá, tá nógv vatn var í henni eftir áarfřri.
Fyrsta brúgvin
Andrassi leiddist viđ í at verđa skjútsađur til Havnar, og vendi sćr tí til amtmannin um at fáa hjálp at gera eina brúgv, men hann fekk tvřrt nei. Andrass fór kortini undir brúnna og valdi at gera hana her, sum áin klovnađi um hólmarnar, tí her hevđi hon minst megi.
Fyrsta brúgvin um Sandá stóđ liđug í 1835, og Andrass beyđ amtmanninum at vera fyrstur at ganga um hana. Tá kom hann so smoykin viđ 10 ríkisdálum. Brúgvin hjá Andrassi var tann trygga farleiđin millum Argir og Havnina í nćstan 100 ár, og hon var eisini kirkjubřfólki og velbastađfólki góđ.
Jákup í Mattalág og ađrir lađađu nýggja brúgv seinast í 1920unum. Hon varđ sett eitt sindur niđari, og tá tann núverandi brúgvin varđ stoypt seinast í 1960unum, var hon um somu leiđ.
Argjabrýrnar hava veriđ ógvuliga týđandi fyri argjafólk, tí tćr hava veriđ teirra trygga atgongd til umheimin. Tađ hava tit eisini virt viđ at varđveita týđandi partar av teimum avlřgdu brúnum.
Upprunabrúgvin er sett aftur í gamlan stand. Hon er í dag aftur ein góđ gongubrúgv um Sandá, og stabbarnir frá ađru brúnni eru framvegis til skjals omanfyri núverandi brúgv, iđ framvegis fer at vera nýtt.
Fjórđa brúgvin ein stór broyting
Tíđin og menningin báđumegin Sandá krevja, at gjřrd verđur nýggj og střrri brúgv at tryggja liđiliga ferđslu millum búsetingina á Argjum og Havnina. Arbeiđiđ fer í gongd fyrsta dagin.
Henda brúgvin verđur ikki her niđri viđ sjóvarmálan, men longur inni í Dalinum, har býarmenningin hevur slóđađ fyri nýggjari farleiđ millum Argir og Havnina.
Hetta verđur enn ein stór broyting fyri Argir, nú fleiri farleiđir verđa um ánna. Broytingin ber bođ um lív og menning, og tá saman um kemur, so er tađ tađ, sum vit řll ynskja okkum.
Viđ góđum rćtti kanst tú spyrja, hvar miđdepilin á Argjum verđur í framtíđini? Tađ er ikki gott at vita, men jólatrćiđ her viđ Sandá er í řllum fřrum miđdepil fyri hesi lřtu sum frábođan um, at nú nćrkast jólum og gleđihátíđini eisini á Argjum.
Jólini byggja eina brúgv um myrkur og ljós, har gleđibođskapur og barnakćti binda saman ćttarliđini og skapa tann serliga jólahugnan. Viđ hesum verđur jólatrćiđ á Argjum tendrađ.
Gleđilig jól.
Jógvan Arge


text:
Rokna billán
Við rokniamboðunum niðanfyri kanst tú rokna teg fram til, hvussu nógv ein nýggjur bilur fer at kosta tær.
Samanbering av ymsum tilboðum
Skalt tú samanbera ymisk tilboð frá ymsum lániveitarum, so er tað ÁKP, sum skal samanberast, tí tá er hædd tikin fyri øllum kostnaðum. Tað ber sostatt ikki til at samanbera renturnar, um tú skalt samanbera, hvat tilboð er tað besta. Les meira.
Allar útrokningar eru vegleiðandi, og tú ert vælkomin at tosa við okkum, um tú kundi hugsað tær eina neyvari útrokning, ið er lagað eftir tínum ynskjum.


text:
Mentan
Landið hevur ábyrgd av starvsfólkunum á Posta
26. Mai 2018
LÓGARUPPSKOT: Starvsmannafelagið mælir landsstýrinum frá at selja partabrøvini í almenna P/F Postverk Føroya. Verður fyritøkan seld privatum, hevur landsstýrið í minsta lagi ábyrgd at tryggja, at vunnin lønar- og setanarkor ikki versna, og at tað verða skipaði viðurskifti á starvsfólkaøkinum eisini í árunum eftir eitt eigaraskifti
les meir
Hátíðarhald í Grønlandi
26. Mai 2018
Poul Michelsen, landsstýrismaður í uttanríkis- og vinnumálum, luttók týsdagin og mikudagin í hátíðarhaldi í Ilulissat í Grønlandi í sambandi við, at 10 ár eru liðin síðan strandarlondini í Íshavinum undirskrivaðu Ilulissat Yvirlýsingina. Stjórnarumboð fyri limalondini í Arktiska Ráðnum og fyri upprunafólk í Arktis tóku eisini lut.
les meir
Altjóða læknafrøðilig ráðstevna í Føroyum komandi dagarnar
26. Mai 2018
Sunnudagin 27. mai letur ráðstevnan PPTOX VI upp í nýggju Kongshøll á Fróðskaparsetri Føroya á Vestaru Bryggju – her er Tórshavnar kommuna vertur. Ráðstevnan sjálv verður síðani hildin í Norðurlandahúsinum mánadagin til og við mikudagin, tá hon endar við útferð við Smyrli til Suðuroyar mikukvøldið.
les meir
ÍSF á ferð – Sandoy
26. Mai 2018
Mikukvøldið 30. mai 2018 kl 19.00 skipar ÍSF fyri einum evniskvøldi í Ítróttarhøllini á Sandi.
les meir
Ikki býráðslimir lønarhækking - men meirilutin
25. Mai 2018
Ein rættleiðing um lønarhækking í Tórshavnar býráð, sum kom fyri á fundi í gjár.
les meir
Hvat bagir á Vaglinum?
25. Mai 2018
Sitandi býráðsmeirilutin hevur einki fingið av skafti, men sólar sær enn í avrikunum frá undanfarna meiriluta. Tó vil meirilutin nú hava størri samsýning og hægri løn – uttan at kunna vísa á, at meira er at gera, enn tað hevur verið!
les meir
Altjóða læknafrøðilig ráðstevna í Føroyum komandi dagarnar
25. Mai 2018
Sunnudagin 27. mai letur ráðstevnan PPTOX VI upp í nýggju Kongshøll á Fróðskaparsetri Føroya á Vestaru Bryggju – her er Tórshavnar kommuna vertur. Ráðstevnan sjálv verður síðani hildin í Norðurlandahúsinum mánadagin til og við mikudagin, tá hon endar við útferð við Smyrli til Suðuroyar mikukvøldið.
les meir
Løgmaður á summarfundi í Svøríki
25. Mai 2018
Mikudagin luttók Løgmaður á summarfundinum hjá norðurlendsku forsætisráðharrunum í Ornskoldsvik í Svøríki.
les meir


text:
ES, Arktis og boykottið: landsstýrið passivt í 9 mánaðir
Hóast landsstýrið longu fyri 9 mánaðum síðani fekk ítøkiliga áheitan um at seta Europasamveldinum treytir fyri at gerast eygleiðaraland í Arktiska Ráðnum, valdi landsstýrið passivitet og situr framvegis á hondunum
Tað er at fegnast um, at fólkatingsmaðurin hjá Javnaðarflokkinum nú sigur seg taka undir við, at støða Føroya og ríkisins í Arktiska Ráðnum kann og skal brúkast til at fáa Europasamveldið til at taka burtur handilsboykottið móti Føroyum.
Trupulleikin er, at útspælið frá Javnaðarflokkinum kemur uml. 9 mánaðir ov seint.
Landsstýrið fekk áheitan
Longu fyri 9 mánaðum síðani - áðrenn gitna ráðharrafundin í Kiruna í Svøríki - mælti Sambandsflokkurin á Christiansborg til, at Føroyar í Arktiska Ráðnum, saman við restini av ríkinum, skuldu leggja upp til, at hóttanin um ES-revsitiltøk móti Føroyum skuldi takast aftur, áðrenn ES kann gerast eygleiðaraland í ráðnum (sí leinkjur niðanfyri).
Fundurin í Kiruna var avgerandi, tí tá skuldi støða takast til umsókn frá ES um at gerast eygleiðari í Arktiska Ráðnum.
Valdi passivitet
Landsstýrið valdi tó tilvitað, at hesin trumfurin ikki skuldi brúkast.
Løgmaður kom enntá út alment og segði, at í altjóða samanheingi verður slíkt ikki gjørt.
Henda útsøgn er í stríð við veruleikan.
ES í skammikrók 3 ferðir
Undir slagorðinum "No Seal No Deal" ("Ongin Kópur Ongin Avtala") setti Kanada á Kiruna-fundinum (vegna inuittarnar í landinum) ta treyt, at ES skal ikki gerast permanentur eygleiðari, fyrr enn samveldið er hildið uppat at boykotta kópavørur.
Hesum boygdi Arktiska Ráðið seg fyri, tí øll limalond í ráðnum hava vetorætt móti avgerðum ráðsins.
Við øðrum orðum ber væl til at brúka trumfin og seta ES treytir.
Hetta var 3. ferðin, at Kanada setti Europasamveldið í skammikrók orsakað av boykottinum móti kópavørum, sum byrjaði í 2008. Fyrst blokkeraði Kanada í 2009, 2011 og so í fjør í Kiruna.
Væl dokumenterað trýst
Politiski/diplomatiski tvídrátturin millum ES og Kanada um eygleiðarasessin í Arktiska Ráðnum er væl kendur.
Hann er eisini væl dokumenteraður í vísindaligari grein, sum Arktiska Instituttið almannakunngjørdi í juni í fjør (sí leinkjur niðanfyri).
Sjálvandi átti landsstýrið at lurtað eftir áheitanini longu í mai í fjør.
Ligið sjóvarfallið av sær?
Spurningurin er, hvat ið nú er at gera.
Í øllum førtum er sera seint nú at seta ES stólin fyri hurðina í arktiskum samanheingi.
Treytirnar áttu at verið lagdar við á ráðharrafundinum í Kiruna - júst so, sum Kanada gjørdi vegna inuittarnar.
Fadesan hjá landsstýrinum er eisini, at í Kiruna góðtóku limalondini í Arktiska Ráðnum - eisini Føroya landsstýri - at ES skal fáa eygleiðarastøðu, tá ið ósemjan við Kanada er loyst.
Var nakar politiskur ryggur, hevði landsstýrið kravt, at ósemjan um makrel og sild eisini skal loysast, áðrenn ES fær eygleiðarastøðu í Arktiska Ráðnum.
Sleppa arrogansuni
Helst ber til at koma afturumaftur, og tað eigur at verða kannað.
Undir øllum umstøðum verður trúvirði Føroya sum partnari í Arktiska Ráðnum skalað, um komast skal afturumaftur nú.
Onnur fara at spyrja, um Føroyar kunnu takast í álvara, um landið nú broytir støðu, eftir at tað hevur givið tilsøgn til felags avgerð í Arktiska Ráðnum.
Frameftir krevst í øllum førum, at landsstýrið gevst at sita á hondum sínum.
Ein stjórn má ongantíð gerast so betrivitandi og arrogant, at hon letur oyruni aftur og noktar at reagera, tá ið áhugamál landsins standa upp á spæl.
Edmund Joensen , fólkatingsmaður fyri Sambandsflokkin
Les meira:
Hóttan um revsitiltøk má takast aftur áðrenn ES fær eygleiðarasess í Arktiska Ráðnum
Inuittar seta ES skák og mát - Føroyar gera onki
Innenfor eller Utenfor? Symbolikken rundt EU og Arktisk Råd
In or out - Symbolism of the EU's Arctic Counsil Bid


text:
Bókin “Stellurnar” løgd fram í “Stelluhúsinum”
Í kvøld 6. Desember, kemur ein nýggj og sera áhugaverd bók á marknaðin. Talan er um bókina ”Teir tóku kjansin – søgan um “Stellurnar”, ið Klaksvíkingurin, Birgir Waag Høgnesen hevur skrivað
Bókin er um virksemi hjá kenda vinnulívsmanninhum og íbyrtaranum, Erling Laksafoss, sum var reiðari í kenda reiðaríinum P/F Stella í Klaksvík.
Longur sum heilt ungur gjørdi Erling um seg í vinnulívinum. Við sínum sermerkta máta at føra seg fram uppá og við árræði sum fáur náddi hann langt.
Tað kemst ikki uttan um, at Erling mangan sett politisku skipanini grá hár í høvdi og ikki minst løgtinslimunum úr norðoyggjum í samband við sínar ætlanir.
Hann hevði nógvar ætlanir í høvdinum, tá hann legði hetta fram, so hildu fólk hetta var ørvitistos, men tað lat hann ikki við seg koma. Eftirtíðin hevur víst, at hann var ofta á rættari leið.
Seinast í 50”unum vóru nógvar ætlanir og fyrst í 60”unum komu so try línuskip, harav eitt var línufrystiskip.
Bókin fylgir í høvusheitum Erlingi og felagnum P/F stella, men í grundini er bókin um stellutrolararnar, sum komu í 1968 og 1969. Trolararnir vóru teir fyrstu hekkutrolararnir ið vóru bygdir til Føroyingar.
Í bókini eru samrøður við fólk sum stóðu Erlingi nær og við fleiri sjómenn sum silgdu við stellutrolarar frá 1968 heilt fram til 1973, tá trolararnir blivu seldir til Akureyrar.
Samrøður eru gjørdar við Íslenskar menn, sum vóru í Klaksvík eftir stellunum í 1973.
Bókin fylgir við fleiri av projektunum hjá Erlingi og kannar eftir hvar trolararnir eru í dag.
Bókin er stívliga 220 síður. Forlagið á Breyt gevur út.
Bókaframløgan er í “Stelluhúsinum” í Klaksvík í kvøldið kl. 19.00
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Neyðugt er at fáa fatur á einum góðkendum jarðhitainstallatøri, um ein ynskir at fáa jarðhita. Hjá Svend Krosstein P/F hava vit neyðugu góðkenningina sum installatørur til jarðhitaskipanir.
Hetta merkir, at vit kunnu rokna út orkutørvin hjá tykkum og veita tykkum eina jarðhitapumpu í hóskandi stødd. Harafturat syrgja vit eisini fyri at jarðhitapumpan verður sett upp.
Vit kunnu eisini avgreiða eina umsókn til avvarandi kommunu um loyvi til at bora á tykkara grundstykki
Afturat hesum bjóða vit øllum, ið fáa sær jarðhita, eina viðlíkahaldsavtalu.
Hava tit áhugað, so eru tit vælkomin at ringja til okkum, senda okkum ein teldupost ella koma inn á gólvi í handli okkara á Falkavegi á Hálsi. Her kunnu tit fáa eitt óbindandi prát við ein av okkara ráðgevum.
Tú kanst lesa meiri um hesa góðkenning og onnur krøv á heimasíðuni hjá Umhvørvisstovuni.
Tekniskur leiðari
Tel. 34 46 88
hogni@krosstein.fo
Skriva okkum ein teldupost.
Orkuprát er ókeypis og óbindandi.
Vit vegleiða hvør orkuloysn hóskar seg best til tín.


text:
Effo selur tangar og oljufýr til øll endamál. Úrvalið er stórt og vit liggja altíð inni við teimum vanligu tangunum og oljufýrunum. Er ivasamt um tann gamli tangin er byrjaður at leka? ella er oljufýrið við at ganga fyri?
Vit hava ymisk sløg av tangum alt eftir hvar ætlanin er at hava tangan.
• Jørðtangar 1.500 ltr. og 1.200 ltr.
Tangarnir eru egnaðir til at grava niður - heilt ella partvíst.
Jørðtangi 1.500 ltr. (rundur/avlangur): Longd 225 cm. Diametur 95 cm.
Jørðtangi 1.200 ltr. (rundur/avlangur): Longd 170 cm. Diametur 95 cm.
Jørðtangar eru úr stáli og klæddir við glasfibur.
• Innitangar (kjallaratangar) 1.200 ltr.
Longd 152 cm. Hædd 157 cm. Breidd 67cm.
Innitangar eru úr stáli og klæddir við glasfibur.
• Innitangar (kjallaratangar) 1.200 ltr.
Longd 125 cm. Hædd 175 cm. Breidd 72,5 cm.
Innitangar eru úr stáli og eru dupult lakkeraðir (herda lakk).
Viðvíkjandi trygd v.m.:
Víst verður til krøv og vegleiðingar frá Brunaeftirlitinum – sí niðanfyri leinkir:
Vegleiðing at seta upp oljutangar
Krøv til plasttangar til goymslu av dieselolju
Nýggjan ella gamlan tanga?
Tórshavnar Kommuna hevur gjørt ein faldara, har tú kanst fáa góð ráð og vegleiðing í sambandi við bæði nýggjar og gamlar tangar. Tak faldara niður her
Fyrispurningar:
Tú ert altíð vælkomin at seta teg í samband við okkara søludeild um tú vilt hava meira at vita:
Sverri Steintún
Søluleiðari
+298 343507
+298 210510
Signar Johannesen
Sølumaður
+298 343508
+298 211133


text:
Munnligur fyrispurningur til Rigmor Dam, landsstýriskvinnu í skúlamálum viðvíkjandi upphiting av Marknagilsdeplinum við grønari orku
1. Hvør hitaskipan er vald fyri Marknagilsdepilin, og er ætlanin, at skúlin heilt ella lutvíst verður hitaður við grønari orku?
2. Hvussu nógv fer tað at kosta eyka, um íløga verður gjørd í hitaskipan, so Marknagilsdepilin burturav verður hitaður við orku frá hitapumpu og/ella aðrari grønari hitaskipan?
3. Yvir hvussu nógv ár kann ein slík íløga sparast innaftur?
4. Metir landsstýriskvinnan, at hetta eigur at verða raðfest á fíggjarlógini?
Viðmerkingar
Miðnámsskúlan í Marknagili er størsti skúlabygningur nakrantíð í Føroyum. Tað er Landsverk, sum er stovnur undir Samferðslumálaráðnum, ið er byggiharri, ímeðan tað er Mentamálaráðið, ið er arbeiðsánari. Samstundis er tað Heilsu- og Innlendismálaráðið, ið umsitur orkupolitikk landsins.
Seinastu árini hava skiftandi landsstýrisfólk givið ymisk svar upp á spurningin, hvørt Marknagilsdepilin fór at verða hitaður við varandi orku. Eitt útspæl frá undanfarna landsstýri var, at privat felag skuldi gera eykaíløguna í grøna hitaskipan, og síðan skuldu felagið og landið býta tað, sum fór at vera spart við hesi skipan, í mun til um skúlin varð hitaður við olju. Ikki stendur greitt, hvørt endalig avgerð er tikin um grøna hitaskipan til Marknagilsdepilin. Hinvegin stendur greitt, at landið kann spara fitt av pengum við at gera íløguna í røttu hitaskipanina frá fyrsta degi.
Allir nýggir almennir bygningar eiga at verða bygdir soleiðis, at teir nýta sum minst av orku, og at ljós og hiti í so stóran mun, sum til ber, kunnu koma frá varandi orku. Hetta er ein ábyrgd, sum landsstýrið hevur. Bæði í mun til gjørdar politiskar avtalur um at minka útlátið av CO2 og harvið olju munandi, og í mun til ábyrgdina av at gera Føroyar minni tengdar at oljuni – til gangs fyri verandi og komandi ættarlið.
Hetta er eisini staðfest í samgonguskjalinum har tað stendur at: “Allir almennir nýbygningar skulu hitast við grønari orku, …”
Á Løgtingi 9. november 2015
Bjørt Samuelsen
løgtingskvinna


text:
Búnaðarstovan, Búnaðargrunnurin, Bóndafelagið og MBM skipað fyri skeiði um mjólkaneytahald 4. apríl 2013
Myndin er úr Stóru Dímun (Robert Magnussen)
Skeiš um framtķšarinnar mjólkneytahald
13-02-2013
4. aprķl 2013 kl. 8.30 - 17.00 skipa Bśnašarstovan, Bśnašargrunnurin,Bóndafelagiš og MBM fyri skeiši um mjólkneytahald.Į skeišnum veršur gongdin ķ mjólkneyta- haldinum ķ Noršanlondum seinastu 30 įrini umrųdd, eins og mett veršur um, hvat vit kunnu vęnta komandi 30 įrini. Dentur veršur lagdur į nżggjastu sjįlvvirkandi tųknina innan mjólking - robottmjólking.
Lęrari į skeišnum veršur ķslendski landbśnašarfrųšikandidaturin Snorri Sigurdsson, sum seinastu įrini hevur starvast sum granskari og rįšgevi hjį Videncenter for landbrug ķ Danmark innan mjólkneytahald.
Hann hevur prógv sum landbśnašarfrųšikandidatur (Cand agro) frį Landbohųjskolen ķ Keypmannahavn og er ein teirra, sum veit mest um robottmjólking og rįkiš annars innan mjólkneytahald ķ noršanlondum og ašrastašni.
Skeišiš byrjar kl. 08.30 į Vatnaskųršum og heldur fram į Bśnašarstovuni frį kl.10.00 - 17.00. Skrįin fyri daginkann takast nišur her.
Meldast kann til skeišiš hjįBśnašarstovuni įtlf. 47 90 00 ella bst@bst.fo ķ seinasta lagi tżsdagin 26. mars 2013, tó skululimir ķ Bóndafelagnum og MBM melda til hjį sķnum felag.
Skeišsgjald į1.000 krónur,skal flytast įkonto hjį Bśnašarstovuni,tį tilmelding er gjųrd.
Snorri Sigurdsson


text:
- Tíðindi, mentan og ítróttur
Náttúrlig mjólk
Tak niður
Fyri stuttari tíð síðani byrjaði MBM nýggja lýsingarherferð við herrópinum "Úr føroysku náttúruni". Vikuskiftissendingin gjørdi av at finna útav, hví fyritøkan lýsir á henda hátt, tá ið mjólkineytini í Føroyum ganga í føroysku náttúruni bert fáar vikur um árið og helvtin av fóðrinum er innflutt kraftfóður. Vit eru á gátt hjá MBM, har vit tosa við Valborg Laksafoss, sølu- og marknaðarleiðara hjá MBM, umframt Siggert Patursson, formann í Bóndafelagnum og Rannvá Ragnarsdóttir, brúkaraumboð
Sí eisini


text:
Orð: Jákup Olsen
Lag: Lelia N. Morris
1. Tað blóð, sum rann á krossinum
á Golgata hin dag,
frá dóminum, frá deyðanum,
frá øllum frelsir tað;
hans blóð í dag enn hevur kraft,
ta somu, sum tað hevur havt.
Niðurlag:
Ja, Jesu blóð, hitt dýra Jesu blóð,
tað frelsir enn í dag,
tað frelsir enn í dag;
tað frelsir øll, sum líta seg á tað,
tað frelsir enn í dag.
2. Hann sá ta neyð, sum tú vart í,
hann visti, at tú var
fortaptur, um hans blóð ei rann
og frelsu veitti tær;
tí fleyt hans blóð, hitt einasta,
sum frelsa kann ein syndara.
3. Hans blóð, tað ber tey boð til tín,
at straff tín borin er,
og um tú trýrt á tað, so ert
tú frelstur nú og her,
tí alla tína skuld galt tað,
kom, trúgv og lít á tað í dag!


text:
Upptøkukrøv
Minsta krav fyri upptøku: 9. flokkur og eitt ára arbeiðsroyndir av onkrum slagi. Ella 10. flokk.
Heilsuskúli Føroya tekur upp umsøkjara við støði í heildarmeting av, um umsøkjarin eftir meting skúlans er førur fyri á nøktandi hátt at lúka krøvini í útbúgvingini.
Heilsuhjálparaútbúgving, ella onnur útbúgving+viðkomandi arbeiðsroyndir, sum í minsta lagið svara til 15 mánaðir, ið er longdin á heilsuhjálparaútbúgvingini.
Heilsuskúli Føroya tekur upp umsøkjara við støði í heildarmeting av, um umsøkjarin eftir meting skúlans er førur fyri á nøktandi hátt at lúka krøvini í útbúgvingini.


text:
SuSvm fer aftur í ár til RIG
SuSvim fer aftur í ár til Reykjavik International Games, ið verða hildnir í døgunum 27-29 jan. Í ár verða tað 14 svimjarir ,venjari og ferðaleiðari, ið fara við til kappingina. Hettar er ein kapping, ið vit hava verið við til fleiri ferðir, og við góðum úrslitum. Okkara svimjarar hava vunnið fleiri heiðursmerkir undanfarin ár. Foreldur plaga eisini at vera við á túrinum til at stuðla SuSvim. Í ár verða eini 18-20 foreldur við. So vónandi kunnu vit fáa eina góða og gevandi kapping. Allar bestu eydnu til RIG 2017


text:
Umboðsmaðurin hevur viðgjørt eina klagu um handfaringina hjá Tórshavnar kommunu av einum máli um at seta parkeringsforboð.
Eftir at tekniska nevnd eftir tilmæli frá ferðslunevndini hevði samtykt at seta parkeringsforboð í eini gøtu, og parkeringsskeltini vóru sett upp, gav borgarstjórin umsitingini boð um at taka parkeringsskeltini niður aftur.
Umboðsmaðurin vísti á, at eftir § 20, stk. 1 í kommunustýrislógini er borgarstjórin leiðari fyri fyrisitingina og ikki nevndunum ella nevndarformonnunum. Ein borgarstjóri kann tískil ikki einsamallur broyta eina nevndaravgerð. Til tess at broyta ella ógilda eina nevndaravgerð krevst annaðhvørt ein samtykt í býráðnum ella ein nýggj samtykt í nevndini.
Umboðsmaðurin staðfesti eisini, at § 21, stk. 3 í kommunustýrislógini, sum heimilar borgarstjóranum at taka avgerð í málum, ið ikki tola at bíða ella har ongin orsøk er til iva, einans heimilar borgarstjóranum at taka avgerðir vegna býráðið. Ikki vegna nevndirnar. (LUM 17/00025)
Álitið kann lesast her


text:
Týskvøldið 27. februar fer Charlotte Fruergaard at hava fyrilestur um kærleika til seg sjálvan og til onnur, eins og um samkenslu.
Tiltakið byrjar kl. 19.00 og endar kl. 21.00, og fer fram í hølunum hjá Kommunufelagnum í R.C.Effersøesgøtu 30.
Gomlu orðini um, at tú ert tað, tú etur – og tú ert tað, tú hugsar, ganga aftur í tankanum um, at tú hevur tann kærleika í tínum lívi, sum tú loyvir inn um gátt. Tann sannleikin svitast ikki.
Men kærleikin kann vera stýrdur av ótilvitaðum, neiligum kenslum, ið ikki sleppa takið í tær, fyrr enn tú gerst greiður yvir hesa støðu. Kærleikin verður tískil ikki tað, tú droymur um, fyrr enn tú broytir tankagongdina.
Fyrilesturin hjá Charlotte Fruergaard snýr seg um hugtakið Termostaturin í kærleikanum, sum hon arbeiðir eftir. Við hesum arbeiðshátti fáa vit hjálp at koma burtur úr einum neiligum atferðarhátti, ið forðar fyri kærleika í lívi tínum. Avgerandi er, at vit eru greið yvir tær kenslur, ið eru í okkum, og at lata kærleikan finna sínar leiðir.
Charlotte Fruergaard er kend fyri sín viðurkennandi undirvísingarhátt, sum bæði er ítøkiligur, ærligur og gagnligur.
Øll, ið hava áhuga, kunnu luttaka við at melda seg til hjá armgard@kf.fo í seinasta lagi 9. februar.
Kostnaðurin er 495,- kr. fyri hvønn.


text:
Orð: Emily E.S. Elliott
Lag: Ira D. Sankey
Týtt: Victor Danielsen
1. Tú tín kongastól
býtti fyri fátækt ból,
tá tú komst higar fyri meg;
tí í Betlehem var
einki rúm tá fyri tær,
tó tey skuldu tilbiðið teg.
Niðurlag: Eg tilbiði teg, Harri Jesus,
og mín sál ber fram lovsong til tín,
eg tilbiði teg, Harri Jesus, nú,
tøkk mítt hjarta til tín fram ber!
2. Høga einglalið
sang um heiður og um frið,
tá ið føddur á fold tú vart;
men hvør fátæk var
ikki legan her hjá tær,
tú, sum heimin á hondum bart!
3. Villi fuglur tó
finnur náttarhvíld og ró,
hvørt eitt djór hevur høli sítt;
men Guds Sonur, tú
eigur ei á jørð tað bú,
har tú halla kanst høvur títt!
4. Boð um lív og frið,
dýrar gávur við
bart tú niður til okkara;
men bert hat og háð
løntu menn tær aftur tá,
ja, og krossin á Golgata!